Donostiako Adierazpena, Aieteko Konferentziaren emaitza Sustatu.eus - Teknologia albisteak\nDonostiako Adierazpena, Aieteko Konferentziaren emaitza\n2011-10-18 : 09:10\nMadrilgo ABC egunkariak mezu hau dakar gaurko bere portadan. Nazioarteko Konferentziako gonbidatu nagusietan bost irudian, eta mezu argi bat: "ETAren zerbitzura". Atzoko bilkurari Conferencia-trampa de paz deritzo ABCk, argazkiaren azpiko iruzkinetan. Euskal Herrian gehien saltzen diren El Correo eta Diario Vasco egunkarien talde berekoa da ABC, Vocento komunikazio taldearen hedabide bat.\nABCren arabera, ETAren zerbitzura egon da atzokoa, 2004ko Anoetako Proposamenean jasotakoei jarraitzen dietelako Konferentziako Adierazpeneko puntuek.\nHemen daukazue Anoetako Proposamenaren testua (PDF), 2004ko azaroan Batasunak publiko egindakoa. Atzo zabaldutakoa baino askoz ere luzeagoa da. Atzokoari dagokionez, jarraian adierazpena osotasunean.\nEuskal Herrira etorri gara gaur Europako azken konfrontazio armatua behin betiko gainditzeko garaia iritsi dela eta posible dela pentsatzen dugulako.\nGure ustez, gaur egun, helburu hori lorgarria da euskal herritarren, bere ordezkari politikoen eta Europa zein Nazioarteko Komunitate zabalaren laguntzarekin. Argi adierazi nahi dugu ez garela hona etorri ezer inposatzera eta inork ez dezala pentsa herri honetako herritargoari ezer agintzeko eskubidea edota autoritatea dugunik. Ez gara inor hemengo eragile ezberdinei eta beraien ordezkari politikoei zer egin behar duten esateko.\nHalaber, fede onez etorri gara eta espero dugu gure herriek eta jendarteek, baita besteenek ere, pairatu zituzten gatazka luzeak konponduz eskuratu dugun esperientziatik abiatuz eskainiko dizkizuegun ideiak baliagarriak izango zaizkizuela. Gure esperientzia horretatik abiatuz, jakin badakigu bortxakeria eta gatazka egoera konpontzea eta bake iraunkorra erdiestea ez dela inoiz lorpen erraza izatean.\nAusardia beharrezkoa da, arriskuak hartzeko borondatea eduki behar da, konpromiso sakonak, esku zabaltasuna eta estatu buru sena behar dira. Bakea errekontziliazioaren indarra gorrotoan oinarrituriko ohiturei nagusitzean dator; egungo egoeraren eta etorkizun hobearen aukera iraganeko ozpindura baino askoz ere onuragarriagoa denean. Gure esperientziak erakutsi digunez, bakea eskuratzeko benetako aukera ematen denean, ezinbestean aprobetxatu beharra dago. Gatazka, elkarrizketaren bidez, inolako bortxakeriarik gabe eta demokraziaren eskutik gainditzeko herritargoak bai eta bere ordezkari politikoek egin duten aldarrikapenaren indartzeak aukera hau zabaldu du.\nGure ustez, berrogeita hamar urte baino gehiago iraun duen biolentzia amaitu, eta bake iraunkorra eta justua eskuratzeko aukera une honetan bideragarria eta eskuragarria da.\nGure esperientziak azaltzen digunez, askotan gatazkak konpontzeko orduan badira bake iraunkorra eskuratzeko lagungarriak diren aztertu beharreko beste gaiak. Ildo horretan, eragile ez bortxatzaileak eta ordezkari politikoak bil daitezen iradokitzen dugu, gai politikoak eta gaiarekin zer ikusirik dutenak eztabaidatzeko, herritargoa kontsultatuz, horrek guztiak gatazkarik gabeko aro berria sortzen lagun dezakeelako. Gure esperientziak azpimarratzen duenez, hirugarren parte hartzaileek, begiraleek edota laguntzaileek, elkarrizketa bideratzen laguntzen dute. Hemen ere, gatazkarekin zer ikusirik duten parteek horrela erabakiko balute, elkarrizketa nazioarteko laguntzaileen bidez ere bidera liteke.\n2011-10-18 : 10:36\nBeste egunkari eskuindar batzuek ere ildo bertsutik jo dute Madrilen. El Mundok Zinemaldiari egin dio erreferentzia:\nArgazkiak.org | El Mundo, urriak 18, 2011 © cc-by-sa: sustatu\nLa Gaceta ultraeskuindarrean ez da titular nagusia, baina nazioarteko ordezkariak "ETAren bidaliak" dira argazkiaren ondoan:\nArgazkiak.org | La Gaceta, urriak 18, 2011 © cc-by-sa: sustatu\nLa Razon-en, Zitalkeriaren eguna da atzokoa.\nArgazkiak.org | La Razon, urriak 18, 2011 © cc-by-sa: sustatu\nIkusi neurri osoan Hollywoodeko aipu horretan datorrena irakurtzeko: "Maila altuko autoetan iritsi ziren nazioarteko gonbidatuak, nahiz eta beren hotela, Zinemaldiko zine izarrak apopilo egoten direna, Konferentziaren lekutik zazpi minutura egon".\n2011-10-18 : 12:08\nBeste behin, izugarria Espainiako prentsa eskuindarrarena. Ezer positiborik ateratzekotan, titular horiekin nazioartean duten irudia negargarri gelditu dela.\n2011-10-18 : 13:20\nAntena 3ko teleberria ikusita antzeko zeozer esan zuten. Erabakita dakat kate hori menutik desagertaraztea.\n2011-10-18 : 13:46\nPrentsaurrekoan, Ezker Abertzaleak bat egin du atzoko Donostiako Adierazpeneko bost puntuekin. Gorago dituzue bost puntu horiek.\n2011-10-19 : 11:03\nHonelako gaietan nik ez dut uste eskuindar eta ezkertiarrak daudela espainiarren artean.\nEtxean hartzen diren irrati eta telebistetan terminologia bera erabili eta mezu berbera helarazi dute: artekariek ez dute informaziorik, gobernuen posturetan konferentziaren ondorioek ez dute eraginik izango, benetako irtenbide demokratikoa Polizia baliatzea da...\nAreago, orain "banda" izatetik "organizazio" bihurtzen ari da ETA, prozesuak aurrera egin ahala.\nPortzierto, saihetsetik bada ere: berrogeitaka urtetan espainiarrek gure herri ondaretik berealdiko dirutza xahututa, orain herritarrok exijitu behar ote diogu ETAri jardueran amaitzea?\nGuk eskatzen duguna da zuen, denen, dimisioa: seko inutilak izan zaretelako mende erdi honetan.\n2011-10-19 : 15:39\n«Al servicio de ETA» dio Vocentoko egunkari nagusiaren azalak. Baina... nazioarteko seiko taldetik bost baino ez dira ageri argazkian. Nor da "zerbitzutik" kanpo utzi duten hori? Bai lagunok. Joxe frantziarra barkatu dute; ez da alperrik "lakosa" gogor borrokatutakoa.


Mercadonaren Ikiru lurrinen duoa - Mercadona\nEskura duzu jada Ikiru lurrinen duoa Mercadonaren Lurrindegian.\nAusartu zaitez Ikiru lurrinekin, eta gozatu bizitza\nBazenekien Ikiruk “bizitza” esan nahi duela japonieraz? Izen aproposa, lurrin bat zure bizitzaren osagarri izan baitaiteke eta zure nortasunaren ikur garrantzitsu bihurtu.\nBi Ikiru eau de toilette hauek atenporalak dira, dotore, garden eta lasaigarriak, eta lurrin-konbinazio benetan zoragarria dute.\nIkiru lurrinen duoa Mercadonaren Lurrindegian\nIkiru lurrinen duoak bi usain konbinatzen ditu, zitriko, lore, fruta eta uraren ukitu gozoa eskainiz bai gizonentzat bai emakumeentzat:\nIkiru Femmek lore-, ur- eta fruta-ukituko usain aromatiko gozoa du. Kontu handiz hautatutako loreak konbinatu dira —lirioak, nenufarra eta arrosa, adibidez— fruta urtsu batzuekin —meloia eta melokotoia— eta anbar-, egur- eta musk-kutsuko oinarri batekin.\nIkiru Homme lurrin suabe eta minimalista da, zitrikoen, uretakoen eta egur-kutsukoen familiakoa. Ur-ukituko usainak pomelo-, sandia- eta limoi-ukitu zitrikoekin nahasten ditu, bai eta musk-ukituko egur-oinarri batekin ere, besteak beste.\nBi eau de toilette atenporal, ezin hobeak egunerokorako. Eta, gainera, diseinu dotore batekin. Ausartu eta eskuratu!\nUdaberria gogorarazten duten lore-lurrinak gustatzen bazaizkizu, Deliplusen Simply Flowers lerroa ere probatu dezakezu: zure zentzumen guztiak piztuko dituzten arrosa-, peonia-, bioleta- eta jasmin-ukituko eta laranjondo-lore ukituko bost lurrin dira.


Egiptoarrek, jainkoek gauza guztiak kontrolatzen eta zuzentzen zituztela uste zuten eta, horregatik, garrantzi handia ematen zioten erlijioari. Jainko eta jainkosa ugari zituzten, eta animalien ezaugarriak ematen zizkieten. Horiek, pertsonek zituzten beharrak ere bazituztela uste zuten eta, horregatik, janariak, edariak eta jaiak eskaintzen zizkieten harriz eraikitako tenpluetan. Apaizen eskuetan zeuden tenplu horiek.\nBetikotasuna lortzeko, heriotzaren ondotik, hildakoaren espiritua gorputzera itzultzen zela uste zuten. Horregatik, hildakoen gorpuak ustel ez zitezen momifikatu egiten zituzten; ondoren, sarkofago zeritzen hilkutxa moduko batzuetan sartu eta hil ondoko bizitzarako beharko zituzten gauza guztiekin batera, lurperatzen zituzten hilobietan.\nLehenengo, Egiptoarrek hieroglifikoa deritzon idazketa-sistema bat asmatu zuten, eta sistema horretan, gauzak marrazkien bidez irudikatzen ziren. 800 ikur inguru zeuden. Gero, marrazkiei kontsonante baten soinuaren balioa eman zioten, 24 guztira. Gerora, gauzak errazteko eta idazketa-sistema azkarragoa sortzeko, idazketa hieratikoa edo sakratua, eta demotikoa edo herrikoia sortu zituzten; eta idazketa hieroglifikoa idatzi erlijiosoetan eta monumentuetako inskripzioetan baino ez zuten erabili. Papiroa erabiliz paper moduko bat egiten zuten eta tintaz idazten zuten horren gainean.\nEgiptoko Rosetta herritik hurbil, hiru alfabeto desberdin (hieroglifikoa, demotikoa eta grekoa) erabiliz garbatutako basaltozko harri bat aurkitzea -oinarrizkoa izan zen Egiptoko idazketa hieroglifikoa deszifratu ahal izateko. Rosettako harria (K.a. 196) Napoleonen armadaren soldaduek aurkitu zuten 1799an.\nZientzietako ezagutzak zentzu praktikoz erabili zituzten. Matematikan, kalkulua garatu zuten sistema hamartarra erabiliz. Ez zekiten bidertzen eta zatitzen, baina bidertzeko eta zatitzeko, batuketak eta kenketak erabiltzen zituzten. Azalerak eta bolumenak kalkulatzen ere bazekiten eta, mesopotamiarren antzera, hauek ere “pi” zenbakira hurbildu ziren, gutxi gorabeherako balio bat emanez.\nEguzkia oinarritzat hartuta, 365 eguneko egutegia asmatu zuten, eguna honela banatuz: hamabi ordu eguzki orduetarako eta hamabi ordu gaueko orduetarako.\nEgiptoarrak medikuntzan nabarmendu ziren, batik bat, eta bertako medikuak famatuak izan ziren beste herri batzuetan ere. Gaixotasunak diagnostikatzen zituzten eta horietako askotarako tratamenduak zituzten. Sendabelar ugari erabiltzen zuten, eta gaixotasunak prebenitzeko eta ebakuntzetarako, higieneak garrantzi handia zuela konturatu ziren.


Manipulazioak joan, manipulazioak etorri — Gaztezulo\nManipulazioak joan, manipulazioak etorri\nManipulazioak joan, manipulazioak etorri https://www.gaztezulo.eus/albisteak/manipulazioak-joan-manipulazioak-etorri https://www.gaztezulo.eus/albisteak/manipulazioak-joan-manipulazioak-etorri/@@download/image/40p49-1_1368107010.jpg\nEgia esan, zuei "Barnetegia"-ri buruz hitz egitea erabakita neukan. Baina Espainiako hauteskundeak heldu ziren, eta, batez ere, hedabideak boterearentzat norainoko tresna diren modurik gordinenean ikusteko eguna: martxoak 11.\nHitz hauek idazten ari naizenean, Espainiako hainbat hedabidetako kazetariak bilera egitekotan dira, Moncloatik aspaldi ez bezalako presioa egin dietela salatzeko edo. Ez dakit Aznarrek zuzenean deitu ote zion ETBko zuzendariari M-11 hartan. Beste hainbati deitu omen zion. Aznarrek deitu ala ez deitu, PPren gezurren oihartzun huts bilakatu zen hasieran ETB. Hori da kontua, eta zerbait adierazten du.\n"Informazioa beti egiaztatu behar da", irakasten dute oraindik kazetaritza fakultate guztietan. Irakaspen hori informatzen gaituzten kazetari gehienen gida-liburuetatik zergatik desagertu den, kontraste falta kroniko hori nori interesatzen ote zaion eta horrek gure gizartean zein ondorio dituen aztertu, gogoeta sakona egin behar genuke guztiok, Canal Pluseko txotxongilo horien moduko aurpegiarekin gera ez gaitezen\nmanipulazioak joan, manipulazioak etorri.\nEta 2001eko irailaren 11 hartan bezalaxe, euskaldunok ez genuen erdarazko kateetara joan beste aukerarik izan egia biribila hori Madrilen gertatu berri zenaz informazioa jasotzeko. Duela bi urte eta erdi, gainerako kate guztiek New Yorkeko Dorre Bikiei begira jarri zituzten berehala albistegi bereziak. ETB1en, berriz, Afrikako felinoei buruzko dokumental bat eman ziguten. Gauza beretsua egin du martxoaren 11ko goizean. Euskaldunok, nonbait, ez dugu informazioa zuzenean euskaraz jasotzeko adina meriturik egiten, ETBko arduradunen ustez.\nDieudonne komikoaren saioak debekatu egin dituzte France Televisions-eko kateek, France 3n judutar ortodoxoei trufa egin zielako. France 3ko zuzendariak eta komikoak barkamena eskatu dute. Hala ere, herritarren %60ak uste du komikoek nahi dutena esateko eskubidea dutela horrelakoetan.\nTxostena TVEren aurka\nTxostena zabaldu diote TVEko Un, dos, tres saioari, bertan ari diren bi aktore nanok nanoen kolektiboa iraintzen dutelakoan. Txostena dela eta, bi nanoen emanaldiak bertan behera uztea erabaki dute.


Eta Garagardo Azokarekin, zer? - Zarautz - Zarauzkohitza.eus\nAmaia Urbieta Arruti 2020-03-29 14:00\nDani Higon elkarteko lehendakariak azaldu duenez, egoeraren bilakaera ikusi zain daude, azoka egutegian berriro txertatu ahal izateko; oraindik ez dute erabakirik hartu. "Gurea bezala, beste hainbat eta hainbat hitzordu geratu dira bertan behera, eta denoi ahalik eta kalte gutxien eragingo digun konponbidea bilatzen saiatu behar dugu". Halaber, azaldu du azoka egin ezean, Errugbi saila "desagertu" egingo litzatekeela. "Gure finantziazio iturri nagusia da", azaldu du Higonek.\nDena den, etorkizunera horrenbeste begiratu gabe eta egungo egoeraz oharturik, bai beraiek bai udalak "beste kontu batzuk" konpontzen dihardutela azaldu du. "Azokaren kontua momentuz aparkaturik dago. Kontua normaltasunera itzultzean hasiko gara bilerak egiten eta ikusiko dugu zer erabaki hartzen dugun".\nEspainiako federazioen elkarteak esan du ez duela kirol denboraldien inguruko erabakirik hartuko apirilaren 30era arte. Madrilen bildu dira kirol ezberdinetako federazioen ordezkariak, eta Higonen arabera, liga bertan behera uzteak arazorik sortuko ez lieketen lege-marko baten bila ari dira. "Posible da elkarteren batek salaketa sartzea, mailaz jaitsi daitezkeelako talde batzuk liga amaitu gabe, edo play off bat jokatu gabe gera daitezkeelako, esaterako, horretarako inbertsio garrantzitsua egin duten taldeak", azaldu du Zarautz Rugby Taldeko presidenteak.\nErrugbi elkartekoek uste dute azkenean konponbideren bat bilatuko dutela liga bertan behera uzteko, eta maila igoerarik eta jaitsierarik ez izateko. Egoera hori balitz, ez lioke askorik eragingo Zarautz Rugby Taldeari, izan ere, sailkapenean laugarren doaz. "Aurtengoa trantsizio urtea zen lehen taldearentzat, harrobiko taldetik dozena bat jokalari berri etorri baitira, eta beterano askok utzi baitute taldea. Gure beldurra sailkapeneko behekalde arriskutsu horretan egotea zen, baina oso lan ona egin dute jokalariek eta ligaren eten horretara laugarren iritsi gara", jakitera eman du presidenteak.


Lurzoruaren kalitatea aztertuz - Elhuyar Aldizkaria\nHasiera » Erreportajeak » Lurzoruaren kalitatea aztertuz\nLurzoruaren kalitatea aztertuz\nAurreko zenbakian lindano-ekoizpenak sortutako poluzioaz luze hitz egin genuen. Zuetako askok hala eskaturik, lurzoruaren karakterizazioa zer den eta nola egiten den galdetzera jo dugu oraingoan. Hau da, poluzioaren lehen aztarnak nola aurkitzen diren argi diezaguten. Hori guztia jakiteko, zeregin horietan maiz aritzen den taldearengana hurbildu gara: Zamudioko Parke Teknologikoan dagoen Gaiker enpresara. Txomin Bargos-engana zehatzago esanda. Jakinmina asetzeko balioko duelakoan gaude.\nIragan hurbilean gure ekonomiaren garapenean zerikusi zuzena izan zuen industri iharduerak ez zuen ingurugiroarekiko kezka handirik erakutsi. Zenbait kasutan axolagabe jokatu zuela esan daiteke. Egoera hori dela medio, ingurunera eta bereziki lurzorura isuritako poluitzaile-mota asko aurkitzen ditugu nonahi. Gauzak horrela, oso garestiak diren ikerketa-proiektuak garatzea ezinbestekoa zaigu gaur egun.\nProiektuen helburuak asko eta era askotakoak dira: poluzioak gure inguruan zein neurriraino eragin dezakeen aztertzea, poluitzaileen karakterizazioa, etab. Izan ere, lurzorua etorkizunean zein erabilera-mota izango duen jakin nahi badugu, aipatu diren ezaugarri horiek guztiak, hots, lurzorua berreskuratzea edota betirako galtzea eragingo duten ezaugarriak zehatz-mehatz ezagutu behar ditugu.\nLurzoruaren kalitate-azterketa egiteko, Eusko Jaurlaritzak Ihobe Sozietate Publikoaren bidez landu duen “Lurzoruaren Babeskuntzarako Plan Zuzentzailea” izeneko egitasmoak zehazten dituen puntuak hartzen ditugu kontutan. Horiek oinarri direla, ondoren azalduko ditugun oinarrizko urratsak ematen dira lurzoruaren kalitatea aztertzerakoan.\nPoluiturik egon daitezkeen tokiak identifikatzea\nPoluiturik egon daitezkeen lurzoruen inbentarioa izenaz ezagutzen diren ikerketa-lanak burutzeak asko errazten digu bidea. Izan ere, lurzoruaren jatorrizko ezaugarri fisiko kimikoak aldatu ote diren eta zein neurritan aldatu diren jakin ahal izateko, ezinbesteko tresna da hori eta ondorioz, poluzioa atzemateko lehen urratsa dela esan ohi da.\nLurzoruan aurki daitezkeen poluitzaile-motak asko eta era askotakoak badira ere, praktikan zazpi multzo nagusitan bana daitezke eta horrelaxe egiten dugu Gaikerren.\nGaur egungo egoera ulertzeko behar den informazio guzti-guztia biltzean datza bigarren urrats hau. Ingurunearen azterketa xehetua egitea da hemen segitu beharreko metodologia: dokumentazio-lana, zuzeneko ikustaldiak, azterketa historikoa, etab. Lurzoruaren azterketa kimikoa edota laginketa-kanpaina martxan jarri aurretik egiten da informazio-bilketa. Izan ere, oso garestiak diren ikerketa-egitasmoen bideragarritasun ekonomikoa aldez aurretik ezagutzeko aukera ematen du. Azterketa historikoa egin eta gero, lurzoruaren potentzialitatea zein den jakin dezakegu esaterako eta zenbait kasutan, beharrezkotzat jotzen ziren zenbait programa ez da egiterik izaten, horrek dakarren diru-aurrezkiaz.\nTokian tokiko ikerketa\nAurreko faseetan lortutako datuek aztertu den lurzorua poluituta dagoela baieztatzen dutenean, tokian tokiko ikerketari ekin ohi zaio. Hauxe da lurzoru-kalitatearen azterketarako unerik garrantzitsuena eta halaber, giza baliabide eta baliabide material gehien eskatzen duen fasea.\nAzterketaren abiapuntua oso garbi eduki behar da. Alferrik abiatuko ginateke ehundaka parametroren edota azterketa-guneen artean lanean, zer ikertu behar dugun eta hori nola egingo dugun ez bada aurrez definitzen. Arestian esan bezala, baliabide asko dago jokoan eta horien erabilera okerra edo zuzena azterketaren gardentasunak baldintzatuko du neurri handi batean.\nLurzoruan aurki daitezkeen poluitzaile-motak asko eta era askotakoak badira ere, praktikan zazpi multzo nagusitan bana daitezke eta horrelaxe egiten dugu Gaikerren: metalak, konposatu ezorganikoak, konposatu aromatiko hegaskorrak, hidrokarburo aromatiko poliziklikoak, hidrokarburo kloratuak, pestizidak eta besteak.\nZazpi poluitzaile-multzo horiek zuzen sailkatzeko eta karakterizatzeko, baliabide materialak oso garrantzitsuak dira eta ezinbestekoa da goi-mailako tresneriaz hornitutako laborategia edukitzea eta jakina, teknikari gaituez osaturiko lan-taldea zeregin horietan aritzea.\nLindano-ekoizpenean sortzen diren HCH hondakinek poluitutako lurzoruei dagokienez, Bereizmen Handiko Gas Kromatografia (HRGG) izeneko teknika da erabiliena. Teknika horren osagaiak asko izan badaitezke ere, funtsean bi dira ezinbestean erabili beharrekoak: konposatu halogenatuak koantifikatzeko oso zehatza den metodo analitikoa, hau da, Elektroiak Hautemateko Detektagailua (ECD) eta poluitzailearen identifikazio zuzena ahalbidetzen duen Masa Detektagailu Selektiboa (MS).\nDatuen analisia eta balorazioa\nAurreko faseetan lortutako emaitzak aztertzeko orduan, Eusko Jaurlaritzako Plan Zuzentzaileak zehazten dituen balioak erabiltzen dira. Horrela, hiru mailatan bereizten dira lortutako datuak.\nA balioa edo erreferentzi maila : balio honetatik gorako emaitzak lortuz gero, lurzorua poluiturik dagoela baieztatzen da.\nB balioa edo arriskuaren onargarritasun-mailaren behe-muga : lortutako emaitzek balio hori gaindituko balute, onargarria ez den arrisku-maila berarekin daramala esan daiteke.\nC edo onargarria den arrisku-maila maximoa : emaitzek muga hau gainditzen dutenean, lurzoruaren poluzioak giza osasuna eta ekosistemen funtzionamendua kalte ditzakeela onartzen da. Ondorioz, lurzorua lehengoratzeko proiektuak martxan jarri behar dira.\nAzken fase honetan, lurzoruaren ezaugarriak aldatu izanak eragin ditzakeen arrisku potentzialak eta errealak aztertzen dira. Izan ere, egoera berriak oinarrizko ihardueretan izango duen eragina aurrez esaten ahalegintzen gara. Horrela, zehazturiko arrisku horiek direla medio giza osasunean, ekosistema desberdinen funtzionamenduan, poluitzaileak sakabanatzean edota lurzoruaren ohizko erabileratan (nekazaritzan, basogintzan, eraikuntzetan, etab.) gerta litezkeen disfuntzioak aztertzen dira.\nHCH hondakinek poluitutako lurrekin zer?\nGaur-gaurkoz HCH purua “teknologikoki suntsitzeko” gai garela esan dezakegu. Egoera horretan dauden 5.000 tona inguruko hondakinak BCD (Base Catalyzed Decomposition) izeneko teknikaz tratatzen dira jadanik. Alabaina, hondakin horiek lurrarekin edota beste zenbait hondakinekin nahasirik dauden kasuetarako, garapen maila guztiz bestelakoa da. Egoera horretan milioi m 3 inguru dago, 30 bat gunetan sakabanaturik (gehienak Bizkaian) eta oraingoz ez dago hondakina erabat suntsitzea ahalbidetzen duen teknologia fidagarririk.\nGune horien etorkizuna ez hipotekatzearren, gaur egun nagusitzen ari den irizpidea zera da: poluitutako lurrak segurtasun-biltegietan gordetzea. Horri dagokiolarik, aurreko zenbakian emandako datuak gogora ekartzea baino ez genuke hemen egingo.\nIrtenbide hori egokia izanik ere, behin-behinekoa dela ez da ahaztu behar eta beraz, ahalegin berezia egin beharko da aurre-tratamendurako teknologiak, hots, hondakina eta lurrak bereizteko teknologiak, abian jartzeko. Ahalegin horren arrakasta neurtzeko bi alderdi hartu behar dira kontutan: batetik, hondakina bereiztea lortuz gero, BCD teknikaz tratatzeko eta suntsitzeko modua izango genuke eta bestetik, poluitutako lurra erabat garbitu dela bermatuz, jatorrizko erabilerara itzuliko litzateke.\nBi helburu horiek betetzea da hain justu, SPRI-k finantziaturiko PGTI-95 izeneko programaren barruan burutzen ari den ikerketa estrategikoa. Bi enpresa pribatu (BCD Process eta Geyser-Hpc), Ihobe Sozietate Publikoa eta Gaiker Ikerketa Zentrua elkarlanean ari dira arazo larri honi behin-betiko konponbidea emateko.\nProiektuaren xedea aurre-tratamendu eta bereizketako teknika berriaren bideragarritasuna aztertzea da. Disolbatzaile-bidez erausteko teknika da ikerketa-lerro honen helburua eta Euskal Autonomia Elkartean dugun arazo espezifiko honetarako irtenbide egokia izan daitekeela uste da. Zeregin horretan ari dira behintzat ekimen honetako kideak eta hurrengo urtean aplikatzeko moduan egongo dela uste dute.


Herriko etxeko agiantzak - Kanbo - Cambo - KANBO CAMBO\nHerriko etxeko agiantzak :\nUrte berri haste guziez bezala agiantzen elgarretaratzea iragan da herriko etxean. Herriko hautetsiek beren agiantza hoberenak aurkeztu dituzte. Parada honetaz baliatu da Bixente Bru Auzapeza mintzaldi batean labur biltzeko iragan urtea eta urte berri honentzat dituen egitasmoen aipatzeko.\nIragan urtean obra frango eginak izan dira gure herrian. Hala nola Juanxuto eta Euskualdunen karrikak berrantolatuak izan diren, Berartia auzoa ere, eta oraino bururatua ez den Herriko Etxeko plaza itxura eder batekin agertuko zaigu laster. Behereko plazan, geltokiaren inguruetan bazterrak aldatzen ari dira : herriko langileen tekniko zentro berriaren eraikitze lanak hasiak dira, geltokia bera erreberritua izanen da, borobil gune bat sortuko da aitzinean eta bide bat oinezkoentzat zubiraino eta hortik karrikaraino heltzeko. Bertzalde kirol instalazioetan ere lanak egin dira eta bereziki igerilekuan diren aldagela, mainu toki eta tresnerian. Gela bat eraikia izan da futbol zelai nagusiaren ondoan Kanboko Izarra elkartearentzat. Errebideetan, ekialdeko desbideratzea idekiko da 2009ko urte hastapenean. Hazparneko eta Itsasu-Baionako bideak lotuko ditu hiri barnetik pasatu gabe.\nObrez bestalde aipatua izan dira ere iragan urteko ekitaldi nagusi batzu. Hala nola herriko kultur eta kirol elkarteen saristatzea joanden Martxoan ; PG CATM departamenduko elkarteko kideen biltzar nagusia, Peio Iturriotz Kanboarrak bultzaturik ; herriko bestak hamar karro ederrekin eta egitarau aberats batekin bi besta komiteeri esker.\n2008 urte berri honentzat dituen proiektuak jakin arazi ditu Jaun Auzapezak. Bizitegi zozialen eraikitzea beti herriko kargudunen arrangura izanez, 73 kanboar familia gazteek ukanen dute egoitza baten eskuratzeko ahala, edo etxe eraikitzeko lurra prezio onean, edo apartamendu bat baldintza beretan, edo HLM bizitegi batean sartzeko ahala. Haurtzaindegia handitua izanen da ere : familia gazte gehiago eta beharrak araberakoak haurtzaindegian. Kasinoaren doziera bururatua da : HIRIGOYEN enpresa hautatua izan da Kanboko Kasinoaren kudeatzeko, Hossegor, Hendaia eta Capbretonekoak jada egiten dituen bezala. Obrak laster hasiko dira eta 2009ko primaderan, idekiko ditu ateak Kanboko Kasinoak, San Josep parkean. Kanboko petanka joileek toki berri bat ukanen dute Mixel Labeguerie kirol parkean. Lau joko eremu eta gela bat eraikiak izanen zaizkie. Osasun mailako toki berezi bezala izendatu du Kanbo, Frantziako estatuak. Jada ezagutua zen osasun arlo horretan Kanbo, ainitz erietxe eta xaharetxe baitira gure herrian. Joanden urtean frantziako estatuak osasunerako gune berezi bezala hautatu du Kanbo, geroa argiago eginez kanboko artaetxeetako arduradun eta langilentzat, orroituz 2000 enplegu badirela hemen. Txokolatearen museoa baten irekitzea ikusi behar ginuke urte berri honetan. Musdehalsueneko Bordaren ondoan herriak duen lur eremu batean, txokolate egile famatu batek bere langela eta saltegia eraiki behar lituzke. Ekialdeko desbideratzearen bazterrean,Jerome ostatutik hurbil, aurkituko da txokolatearen museo berri hori. Tokiko ura Kanboarrentzat, hau zen Etienne Durruty zenaren nahia, duela zenbait urte jada. Orduan landatu haziak fruituak laster ekarri behar lituzke, URA zindikata, Baiona eta Kanboko herrien artean izenpetuko den akordio baten bidez, Urtsu eta Latsako ur garbia ukanen baitugu gure dutxuluetan.\nJoanden igandeko elgarretaratzea ez zen bururatzen ahal herriko medailen banaketa gabe. Horra nor diren aurtengo saristatuak : Beñat Lagourgue erretor ohia, Echevarria Maialen eta Jesus Behereko Plazako artistak, Janot Duhau Behereko Plazakoa ere, Andre Larrondo erretretan sartzen den suhiltzaileen aitzindaria. Bertzalde beste bi suhiltzaile ohoratuak izan dira joanden Maiatzeko uholdeetan ekarri sokorrientzat baldintza biziki zailetan : Teddy Vermotte eta Xabier Ayerbe. Pablo Tillac-en familia eskertua izan da artistaren 18 obra eskainirik herriari. Pablo Tillac-en toki berezi baten idekitzeko gogoa du ere Kanboko herriak\nOlentzero Kanbon André Larrondo


COVID-19 | ZUREKIN PLANA - GIPUZKOAREKIN KONPROMEZUA\nAECC GIPUZKOA Minbiziaren aurkako Elkarteak doako zerbitzuak eskaintzen dizkie gizarte osoari eta, bereziki, ospitalean, isolatuta edo egoera zailean dauden pertsonei.\nMinbizia duten pertsonei eta haien familiei eskaintzen diegun arreta bermatu ondoren, COVID-19 delakoak kaltetutako biztanleen eskura jartzen ditugu laguntza psiko-sozialeko zerbitzu hauek:\nLurraldeko etxe guztiei aholkularitza juridikoko zerbitzu bat eskaintzen diegu.\nEskura dauden laguntzak\nTratamendu kronikoetan errezetak berritzea…\nElkartearen Gipuzkoako sei egoitzetan banaturiko gizarte langileen taldea arduratuko da.\nKONTSULTATU HEMEN BALDINTZAK\nZerbitzua eskatzeko aukera hemen edo telefono honetan: 695 290 602\nLarrialdiko laguntza ekonomikoa\nAECC Gipuzkoak paziente onkologikoentzako eta/edo familientzako laguntzak ematen dituen modu berean, plan honen helburua da COVID-19 gaixotasuna duten eta premia eta arrisku sozial handiagoa duten pazienteei laguntzea, egoera sozioekonomikoak eta oinarrizko estaldurarik ezak haien osasun-egoera arriskuan jartzen badute:\n1) Oinarrizko mantenua: tratamenduak onartu eta/edo errazteko elikadura egokia ziurtatzeko.\n2) Oinarrizko beharrak asetzea: horniduren ordainagiriak ordaintzea, horiek etetea galarazten badute, etxebizitza ordaintzea edo gaixotasunaren ondoriozko gastuak ordaintzea.\nKontsultatu laguntzen erabilgarritasuna hemen edo 695 290 602 telefonoan.\nPazienteen eta senideen arretan esperientzia handia duen gure psikologia-taldeak lagun diezazuke, bai ospitaleratzeak edo konfinamendu-egoerak pertsona bati eragiten dion sufrimendua edo larritasuna gutxitzen.\nKoarentenako une hauetan zaintzaile-lanak egiten dituztenentzat ere bada zerbitzu hau.\nEskatu hitzordua hemen edo telefono honetan: 695 290 602\nFamiliendako laguntza psikologikoa, COVID-19 delakoak ukitzen baditu. Seme-alabentzako orientazioa, konfinamendu-une hori hobeto jasateko edo etxean/familian sor daitezkeen egoera zail edo ezegonkorrei aurre egiteko.\nAdingabeentzako laguntza psikologikoan espezializatutako profesionalak ditugu.\nEgun hauetan maite duzun norbait galdu baduzu, lagun diezazukegu. Zure ondoan egon nahi dugu une zail hauetan:\nSenideentzako orientazio psikologikoa. Profesional bat zurekin harremanetan jarriko da nola lagun diezazukegun eta orientazio-jarraibideak eskaintzeko.\nBanakako laguntza psikologikoa. Behar baduzu eta/edo profesionalak egoki baderitzo, banakako arreta-zerbitzu honekin jarraitu ahal izango duzu, horretarako bereziki diseinatutako programa batekin.\nBaliabideak. Une zail hauei aurre egiten laguntzeko zure eskura jartzen ditugun orientazio- eta laguntza-baliabideak\nEskatu zerbitzu hau hemen, 695 290 602 telefonoan edo 900 100 036 telefonoan\nMaterial ortoprotesikoa ematen diegu behar dutenei:\nMaterial desinfektatua eta higienizatua, Gipuzkoako edozein tokitara doan garraiatzeko zerbitzuarekin. Baldintzak hemen.\nKontsultatu materialaren erabilgarritasuna 695 290 602 telefonoan.\nGure boluntarioek modu aktiboan lan egiten dute bakartuta edo bakardade egoeran dauden pertsonei laguntzeko telefonoz.\nChat online bidezko elkarrizketa.\nEskatu zerbitzu hau 695 290 602 telefono-zenbakian


Telefonoaren asmakuntza eta bilakaera\n1870. urtean, Elisha Grey eta Alexander Graham Bell independientek diseinatu zituzten gailuak elektrikoki hitz egiteko. Bi gizonek beren prototipoaren telefonoei beren diseinuak ekin zieten patenteen bulegora, bata bestearen buruan. Bellek bere telefonoa patentatu zuen lehenengo eta gero, Greziako gatazka judizial batean irabazi zuen.\nGaur egun, Bell izena telefonoarekin sinonimoa da, Gray oso ahaztuta dagoen bitartean.\nBaina telefonoak asmatu duen istorioa bi gizon horietakoa baino haratago doa.\nAlexander Graham Bell jaio zen 1847ko martxoaren 3an, Edinburgon, Eskozian. Hasieratik soinuaren azterketan murgilduta zegoen. Aitak, osabak eta aitonak gorteko elokuzio eta hizketa terapeutikoetako agintariak izan ziren. Belaunaldiaren amaieran familiaren urratsak jarraitzen zizkion ulertu zen. Hala eta guztiz ere, Bell beste bi anaiak tuberkulosia hil ondoren, Bell eta bere gurasoak Kanadara emigratu nahi zuten 1870ean.\nOntarioko bizimodua gertatu ondoren, Bellsek Bostonera joan zen bizitzera, eta hark hitz egiten zuen gezurrezko hitzen irakaskuntzan espezializatutako hizketa terapeutak ezarri zituzten. Alexander Graham Bell-en ikasleetako bat Helen Keller gazte bat zen, eta elkarrekin ezagutu zutenean ez zen bakarrik itsu eta gorriak izan, baizik eta ezin zuela hitz egin.\nGorrentzako lanak Bell-en errenta iturri nagusia izaten jarraitzen badu ere, soinuak aztertzen jarraitzen du.\nBell-ek jakin-mina zientifikoari esker, photophone asmatu zuen, Thomas Edison-en fonografiarako hobekuntza komertzial handiak egin zituen, eta bere makina hegan egin zuen sei urte beranduago, Wright Brothersek Kitty Hawk hegazkina abiarazi zuenean. James Garfield presidenteak 1881eko hiltzailearen bala hiltzen ari zela esan zuenean, Bell hurbildu zen metalezko detektagailu bat lapurtze larria aurkitzeko saiakera arrakastatsuan.\nTelegrafo eta telefonoa alanbrezko sistema elektrikoak dira, eta Alexander Graham Bell-ek telefonoa arrakasta izan du telegrafoa hobetzeko saiakeren emaitza zuzena izan baita. Seinale elektrikoekin esperimentatzen hasi zenean, telegrafoak komunikazio bideak ezarri ditu 30 urtez. Sistema oso arrakastatsua izan arren, telegrafia funtsean mezu bakarra jaso eta bidaltzea zen aldi berean.\nBellek soinuaren izaera eta musikaren ulermenaren inguruko ezagutza zabala egin zuen, aldi berean, alanbre bereko hainbat mezu transmititzeko aukera aurreikusteko. "Telegrafo anitz" baten ideia pixka batean existitu izan balitz ere, inork ezin izan zuen fabrikatu Bell arte. Bere "telegrafo harmoniatsua" ohar batzuk igorri daitezke aldi berean, alanbre beraren bidez, oharrak edo seinaleak tonu desberdinak izan badira.\nElektrizitatearekin hitz egitea\n1874ko urriaren arabera Bell-en ikerketak aurrera egin zuen bere aitaginarrebaren etorkizuna, Boston auzitegi Gardiner Greene Hubbard-i, telegrafo anitzeko aukera bati buruz. Hubbardek, Western Union Telegraph Company-ek eragindako kontrol absolutuari uko egin ziona, berehala ikusi zuen monopolio hori hausteko potentziala eta Bell-ek finantza-laguntza behar zuela eman zion.\nBell telegrafo anitzeko lanarekin jarraitu zuen, baina ez zion esan Hubbard-ek, eta Thomas Watson-ek elektrikari gazte batek bere zerbitzuak eskaini zituenean ere hitz egiten zuen gailu elektrikoki transmititu zezakeen gailu bat garatzen. Watsonek teleskopio harmonikoan lan egin zuenean, Hubbardek eta beste babeslek bultzatu zuten bitartean, Bell 1880ko martxoan bildu zen Joseph Henry-rekin , Smithsonian Instituzioaren zuzendari errespetua, telefonoaren ideiak entzuten zituen Bell-en ideiak eta hitzak sustatuz. Henry-ren iritzi positiboaren ondorioz, Bell eta Watson-ek lanak jarraitu zituzten.\n1875eko ekainean, hitzaldian elektrikoki transmititu zezakeen gailu bat sortzeko helburua zen. Frogatu zuten tonu ezberdinek korronte elektriko baten indarra alanbre batean aldatuko luketela. Arrakasta lortzeko, beraz, laneko transmisorea eraiki behar da, korronte elektronikoen eta haririk gabeko maiztasunen aldakuntza horiek erreproduzitzeko gai den mintz batekin.\n"Mr. Watson, Zatoz hemen"\n1875eko ekainaren 2an, bere telegrafo harmoniarekin esperimentatzen ari zen bitartean, gizonezkoek soinu bat aurkitu zuten alanbre baten bidez transmititu ahal izateko. Istripu erabat ustekabea zen. Watsonek transmisore baten inguruan zauritutako karkasa askatu nahian zebilen istripuz. Gezurra sortutako bibrazioak alanbrean beste gailu batean sartu zen Bell-en lan egiten zuen beste gela batean.\n"Twang" Bell entzuna izan zen inspirazio guztia zuen eta Watsonek beren lana azkartzeko behar zutela. Hurrengo urtean lanean jarraituko dute. Bell aldizkariaren une kritikoa kontatu zuen:\n"Ondoren, oihuka hasi nintzen M [bozgorailua] hurrengo esaldiari:" Watson jauna, etorri hona, ikusi nahi dut ". Nire atseginez, etorri zen eta esan zuen entzun eta ulertu zer esan dut ".\nLehenengo telefono bidezko deia egin da.\nTelefono sarea jaio da\nBellek bere telefonoa 1876ko martxoaren 7an patentatu zuen eta gailua azkar hedatu zen. 1877. urteaz geroztik, Somerville-ko Massachusetts-eko lehenengo telefono linea arruntaren eraikuntza amaitu egin zen. 1880. urtearen amaieran, 47.900 telefono zeuden Ameriketako Estatu Batuetan. Hurrengo urtean, Bostonen eta Providence-ko Rhode Island arteko zerbitzua ezarri zen. New York eta Chicago arteko zerbitzua 1892an hasi zen, eta New York eta Boston artean 1894an. Transcontinental zerbitzua 1915. urtean hasi zen.\nBellek Bell Telephone Company sortu zuen 1877an. Industria azkar zabaldu zenean, Bell azkar erosi lehiakideak.\nHainbat fusio egin ondoren, American Telephone and Telegraph Co-k, gaur egungo AT & T-en aitzindaria, 1880. urtean sartu zen. Bellek kontrolatzen zuen jabetza intelektuala eta patenteak telefono sistemaren atzean, AT & T-k industria gazteak monopolio de facto bat zuen. AEBetako telekomunikazioen gaineko kontrola mantenduko luke 1984ra arte, Estatu Batuetako Justizia Departamentuko likidazio bat behartu zuen AT & T estatu-merkatuetan kontrolatzeko.\nTrukeak eta markatze birakariak\n1878an New Havenen, Connecticuten ezarri zen lehen telefono mugikorraren truke. Lehenengo telefonoak harpidedunetan bikoteka alokatu ziren. Harpideduna beste norbaiti konektatzeko bere linea jarri behar zen. 1889an, Kansas City-ko konpainiako Almon B. Strowger-ek lerro bat konektatzen zuen 100 lerrotara konektatzeko modua asmatu zuen, errele eta irristakorrekin. The Strowger switch, ezaguna denez, oraindik ere erabiltzen zen telefono bulego batzuetan 100 urte geroago.\nStrowger 1891eko martxoaren 11n argitaratu zen patente bat, lehenengo telefono truke automatikoetarako. Strowger switch-ean lehenengo trukea La Porte-n Indiana-n ireki zen 1892an. Hastapenean, harpidedunek abisuek botoi bat eduki zuten beren telefonoan. Strowgers-eko bazkide batek 1896ko birakaria asmatu zuen, botoia ordezkatuz. 1943. urtean, Filadelfia izan zen azken zerbitzu nagusia zerbitzua bikoizteko (birakaria eta botoia).\n1889. urtean Hartford-eko William Gray-k patentatu zuen txanpon-telefonoa.\nGray-ren ordainketa telefonoa instalatu eta Hartford Bank-en erabiltzen da. Telefono bidezko telefonoak ez bezala, greba telefonoaren erabiltzaileek dei egin ondoren ordaindu zuten.\nTelefonoak Bell Sistemarekin batera ugaritu dira. 1905ean lehen telefono-kabinak instalatu zirenean, Estatu Batuetako 100.000 telefono orduren inguru ziren. XXI. Mendearen bukaeran, nazioko 2 milioi telefono-telefono baino gehiago zeuden. Baina teknologia mugikorraren etorrerarekin, ordainpeko eskari publikoak gaitzetsi egin du, eta gaur egun 300.000 baino gutxiago daude oraindik Estatu Batuetan jarduten dutenak.\nWestern Electric-en, AT & T-ren fabrikazio filialeko ikertzaileek, 1940ko hamarkadaren hasieratik telefono bidezko konexioak aktibatzeko tonuak erabili zituzten tonuekin baino. Baina 1963ra arte ez zen soinu bikoitzeko seinaleztapen bikoitza, hizkera maiztasun bera erabiltzen baitzen, komertzialki bideragarria. AT & T-k Touch-Tone markatze moduan sartu zuen eta telefonoko teknologian hurrengo estandarra bihurtu zen azkar. 1990. urtean, push-button phones ohikoenak izan ziren amerikar etxebizitzen birakari-ereduak baino.\nHaririk gabeko telefonoak\n1970eko hamarkadan, lehen telefono mugikorrak sartu ziren. 1986an, Komunikazio Batzorde Federalak 47 eta 49 MHz bitarteko maiztasun sarea eman zituen hari gabeko telefonoetarako. Maiztasun frekuentzia handiagoa ematen duten hari gabeko telefonoak interferentziarik txikiena izatea eta exekutatzeko ahalmena gutxiago izatea. 1990. urtean, FCCk 900 MHz-ko maiztasun sarea eman zuen hari gabeko telefonoetarako.\n1994an, haririk gabeko telefono digitalak eta, 1995ean, zabaldutako espektro digitala (DSS), hurrenez hurren sartu ziren. Bi garapenek telefono haririk gabeko segurtasuna handitzeko asmoa zuten eta nahigabeko entzumenak murriztu egin ziren telefono elkarrizketa digitalki zabaltzeko. 1998an, FCCek 2,4 GHz-ko maiztasun-sorta eman zuen haririk gabeko telefonoetarako; Gaur egun, goranzko tartea 5.8 GHz da.\nLehengo telefono mugikorrak ibilgailuetarako diseinatutako irrati-kontrol unitateak ziren. Garestiak eta astunak ziren, eta oso mugatua zen. Lehenik eta behin, AT & T-k 1946. urtean abian jarri zuen, sarea poliki-poliki zabaldu eta sofistikatuagoa bihurtu zen, baina inoiz ez zen onartu. 1980. urteaz geroztik, lehen sare zelularrak ordezkatu zituen.\nGaur egun erabiltzen den telefono zelularrarekin zer egin den aztertzea 1947an hasi zen Bell Labs-en, AT & T ikerketa-hegala. Irrati-maiztasunen beharrak ez ziren oraindik komertzialki eskuragarri izan arren, telefono mugikorraren kontzeptua "zelula" edo transmisore sare baten bidez modu hunkigarrian bideragarria izan zen. Motorola-k lehen telefono mugikorra 1973an sartu zuen.\nLehenengo telefono liburua New Havenen, Connecticuten argitaratu zen, New Haven District Telephone Company enpresak 1878ko otsailean argitaratua. Orrialde luzea izan zen eta 50 izenekoak izan ziren; zenbakiak ez daude zerrendatuta, operadoreak zurekin konektatuko lukeen moduan. Orrialdea lau ataletan banatu zen: egoitza, profesionalak, funtsezko zerbitzuak eta hainbat.\n1886. urtean, Reuben H. Donnelly-k Yellow Pages-eko markako lehen direktorioa sortu zuen, negozioen izenak eta telefono zenbakiak, emandako produktuen eta zerbitzuen moten arabera sailkatuta. 1980ko hamarkadan, telefono-liburuak, Bell Sistemak emandakoak edo argitaletxe pribatuak jaulkitakoak, etxe eta negozio ia guztietan zeuden. Baina Internet eta telefono mugikorren sorrerarekin, telefonozko liburuak zaharkituta geratu dira.\n1968. urtera arte ez zen dedikatu telefono-zenbaki bat larrialdian gertatu ziren lehen erantzunak lortzeko. Biltzar ikerketen ondoren aldatu egin zen sistema horrek sistema nazionala ezartzeko deiak egin zituen. Komunikazioen Batzorde Federalak eta AT & T laster iragarri zuten beren larrialdi-sarea Indianaen abiaraziko zutela, 9-1-1 digituak erabiliz (bere sinpletasunagatik eta erraz gogoratzeko).\nBaina Alabama landa etxeetako telefono independente txiki batek AT & T irabazi zuen bere jokoan. 1968ko otsailaren 16an, lehenengo 9-1-1 deialdia Hayleyville-n Alabama-n zegoen, Alabama Telephone Company-en bulegoan. 9-1-1 sarea beste hiri eta herri batzuetan sartuko litzateke; 1987 arte ez zen behintzat etxebizitza amerikar guztien erdia 9-1-1 larrialdi sarera sartzeko.\nHainbat ikertzaileek gailuak sortu zituzten sarrerako deien kopurua zehazteko, Brasil, Japonia eta Grezia zientzialariek, 1960ko hamarkadaren hasieran. AEBetan, AT & T-k TouchStar-en dei-identifikazioaren zerbitzua Orlando, Florida, 1984an markatu zuen lehen aldiz. Hainbat urtez, eskualdeko Bell Systemsek ipar-ekialdeko eta hego-ekialdean deitutako ID zerbitzuak aurkeztuko ditu. Zerbitzua hasieran zerbitzu gehigarri gisa saltzen zen arren, deitzailearen IDa gaur egun telefono mugikor guztietan aurki daitekeen funtzio estandarra da, eta linea gehienetan eskuragarri dagoena.\nTelefonoaren historiari buruz gehiago jakin nahi duzu? Zenbait baliabide daude inprimatuta eta linean. Hona hemen batzuk hasteko:\n"Telefonoaren historia" : Liburu hau, orain domeinu publikoan, 1910ean idatzi zen. Telefonoaren historiako narrazio gogotsu bat da garai hartan.\nTelefonoak ulertzea : Telefono analogikoak (ohiko etxeak 1980ko eta 1990eko hamarkadara arte) nola funtzionatzen duen aztertu tekniko bikaina.\nKaixo? Telefonoaren historia : Slate aldizkariak telefonoaren diapositiben aurkezpen handia du orain arte.\nPagerraren historia : telefono mugikorrak baino lehen , ordulariak zeuden. Lehenengoak 1949an patentatu zuen.\nMakinak erantzuteko historia : Ahots-emailearen aitzindaria telefonoa bera bezain luzea izan da.\nJimmy Hoffa biografia, Legendary Teamsters Boss\nWi-Fi Internet Radio Hargailuen eroslearen gida\nZer deritzozu Déjà Vu?\nFruta ebaketa eta etileno esperimentua\nGeneroa, Sexua eta Sexualitatea azaltzen dira\nBideokamera industriaren lana nola lortu\nProteina nola elikatzen den jakiteko\nZenbat programazio ditu web diseinatzaile batek?\nDeskarga merezi duen MCAT aplikazioak\nMedea-ren bakarrizketa Euripidesen arabera\nMikrobioen zelula haploideei buruz\nZoriontsu Love Quotes\nZer da Pazkoa (Pesach)?\nAutoen Zaharberritze Proiektuak\nShawna eta Keifer Thompson Egin Great (Country) Music Together\nVB 6 eta VB.NETren arteko bost aldaketak\nItaliako Esku Geruzak\nDatak frantsesez - La Data\nIkaskuntza kooperatiboaren ikasgaiaren ikasgaia\n20 ugaztun historiko ugariak\nOnena oihalezko liburuak\nEbaluatu funtzioak grafikekin


Irekia Eusko Jaurlaritza - Gobierno Vasco :: Artolazabalek migrazioen arloko ekimenen berri eman dio Espainiako Gobernuari\nArtolazabalek migrazioen arloko ekimenen…\nEusko Jaurlaritzak SHARE proposamena gogorarazi du, erantzukizunak partekatzeko tresna gisa\nBerdintasuneko sailburuaren iritziz, erronka “aniztasuna herritartasunari dagokionez kudeatzea” da\nEuskadira bizitzen datozen pertsonak integratzeko eta haien erabateko partaidetzarako, “mekanismo errazak antolatu behar dira, migratzaileen administrazio-egoera erregularizatu ahal izateko”\nBeatriz Artolazabal Eusko Jaurlaritzako Berdintasuneko sailburuak, gaur, Hana Jalloul Migrazioen estatuko idazkariari eta Denis Itxaso Gobernuak Euskadin duen ordezkariari hiru ideiaren berri eman die, migrazio-fluxuak eta gazte migratzaileekin jarduteko programak aztertzeko izan duen bileran. Zehazki, Eusko Jaurlaritzak migratzaileen egoera erregularizatzeko ideia nabarmendu du, “lan egin ahal izateko eta, hala, beren bizitza-proiektuei aurre egin ahal izateko; errefuxiatuen eta nazioarteko babesaren eskatzaileen harrera- eta integrazio-politiken transferentziarekin amaitzeko eskatu du, eta Euskadik Estatuko eta Europako erakundeei migrazio-arloan dauden beharrei erantzun hobea eman ahal izateko azaldu dien SHARE proposamena ekarri du gogora.\nBatzarrean parte hartu duten euskal erakunde guztiek: Jaurlaritza, hiru Foru Aldundiak eta Gasteiz, Donostia, Bilbo eta Irungo Udalak, euren egoera azaldu dute eta gogorapen berdina eraman dute: lan baimenik gabeko etorkinen arazoa.\nHori horrela, eta erantzukizunak partekatzeko konpromisoa izanik, sailburuak duela aste batzuk José Luis Escrivá Espainiako Inklusioko, Gizarte Segurantzako eta Migrazioetako ministroari bidali zion gutuna ekarri du gogora; haren bidez, Euskadi eskaini zion Moriako kanpamenduan zeuden pertsonak hartzeko eta, horretarako, proposamen gisa, SHARE mekanismoa aktibatzeko.\nEkimen hori, Europako eremuan eta zeharka, mota guztietako migratzaileak hartzeko eta integratzeko ahalegina lurraldeetan banatzeko gakoa adostean datza.\nArtolazabalek azaldu du erronka “aniztasuna herritartasunari dagokionez kudeatzea” dela; kudeaketa horrek kontuan izan behar ditu pertsona guztiek maila berean egoteko dauzkaten eskubideak, eta, ondorioz, “kulturartekotasunaren inguruan aniztasunarekiko errespetuaren ondoriozko euskal kultura berria” eraiki beharko dela.\nBerdintasuneko Sailburuaren iritziz, Euskadira bizitzen datozen pertsonak integratzeko eta haien erabateko partaidetzarako, “mekanismo errazak antolatu behar dira, migratzaileen administrazio-egoera erregularizatu ahal izateko, lan egin, ekarpena egin eta beren bizitza-proiektua antolatu ahal izateko”.\nEta “gaur egungo eta etorkizuneko euskal gizarte berdinzalea”ren alde agertu da; “berdinzalea herritarren eskubideetara jotzeko aukeran, alegia pertsona guztien aukera-berdintasunerako bide emango duen gizartea, kohesionatuagoa eta babesgabeenekin solidarioagoa, eta, hala, aniztasuna errespetatzen duena”.\nBilera Espainiako Gobernuak Vitoria-Gasteizen duen egoitzan izan da, eta, bertan, hiru aldundietako gizarte-politiketako eta inklusioko sailetako foru-diputatuek ere parte hartu dute, bai eta Vitoria-Gasteizko, Bilboko, Donostia-San Sebastiángo eta Irungo alkateek ere.


Mendi-lasterketek naturgune babestuak kaltetzen ari dira | Consumer\nBabestutako natur guneetako kirol-proben kopurua% 60 hazi da azken urteotan\nIrudia: Red Montañas\nMilaka lagun mendiko eremu sentikorretan, zaborretan (ibilbideko zintak, botilatxoak, etab.) beren lurretan uzten direnak, ibilgailuen pasaguneak, gauez argiak, zarata, etab. Natur gune babestuak izan arren, parke naturaletan, nazionaletan eta abarretan egindako mendi-leihaketen kopurua. azken urteetan% 60 hazi da Espainian (1.900 inguru izan ziren 2015ean), eta horrek ingurumen-inpaktua eragin du. Hala adierazten dute hainbat elkarte eta erakundek, artikulu honetan erakusten baitute nola biderkatu diren mendi-lasterketak, nola hondatzen dituzten naturagune babestuak eta zer neurri hartu behar liratekeen horri buruz.\nMendiko lasterketak izugarri igo dira azken urteotan\nIrudia: Mendietako sarea\n“Azken hamar urteotan, eta batez ere 2010etik aurrera, hazkunde esanguratsua izan da mendi-lasterketetan mendian barrena; izan ere,% 60 hazi dira mendi naturalak”, dio Javier Gómez-Limón Europarc-Españako Bulego Teknikoko arduradunak, Europako Parke Naturalen eta Nazionalen Federazioaren estatuko atalak. 2015ean, Espainiako naturagune babestuetan 1.900 kirol-proba egin ziren, erakunde horren kalkuluen arabera. Mendiko txapelketetarako jardunbide egokien gida argitaratu du.\n2015ean, Espainiako naturagune babestuetan 1.900 kirol-proba egin ziren. Zifrak ere handiagoak izan litezke, ez baitago datu ofizial osorik, eta jarduerak gero eta ugariagoak dira: martxak, trail-ak, BTT, pistatik kanpo txirrindularitza, abentura-raidak eta beste mota txikiago batzuk. Bi erakundeek, Amigos de la Tierra, Centaurea, Fondo Natural, Mountain Wilderness, Secem (Asociación Española de la Tierra, Centecea de la Tierra) eta Seem/BirdLife lagun dituztela, kezka handia agertu diote Nekazaritza, Arrantza eta Elikadura Ministerioari, eta Espainiako Batzorde Olinpikoak “natur gune babestuetan kirol-ekitaldiak ez antolatzea” gomendatzen duela gogorarazi dute.\nMari Ángeles Nietok, Ekologistak en Acción taldeko bozeramaileak, adierazi du lasterketa horiek udaberrian egiten direla, eta, batez ere, udan eta asteburuetan. Aditu honen ustez, Espainian “espazio babestuaren kontzeptua aldatzen ari da”. Azken 5-6 urteetan erakargarri turistiko bihurtzen ari dira eta onura ekonomikoak lortzeko. Administrazioek lehentasuna ematen diote antolatzaileen interesari, ingurumen-eraginak izan arren, eta ez baitago inolako azterlanik inguruan etekinak uzten dituztela egiaztatzeko”. Nietoren esanean, “enpresa horietako batzuek ez dute zerikusirik naturako jarduerekin, eta batzuek beren irabazien zati bat eskaini digute irudi-garbiketa gisa, baina ukatu egin dugu”.\nGuadarramako mendilerroa, Madrilgo Erkidegoan, gertatzen ari denaren adibide nabarmena izango litzateke. 2014an Parke Nazional izendatu zuten, espazio natural baten babes handiena. 2010ean, bederatzi mendi-lasterketa egin ziren, eta 2015ean 26, hau da, Gómez-Limón datu ofizialekin. Fernández-Arroyok eta Ortegak beren datuekin ziurtatzen dute 2014an 40 bat lehiaketa egin zirela, ekitaldi bakoitzeko 350 eta 1.200 lasterkari artean, hau da, guztira 15.000tik 20.000 lasterkari izatera. Hamar urte lehenago, bederatzikoa zen, proba bakoitzeko 100-250 parte-hartzailerekin. Peñalara Handia, uztailean mendi horretan asteburu batean, Guadarramako altuena, 2.000 parte-hartzaile baino gehiago izan zen, Ekologistak Martxan taldearen arduradunaren esanean: “Madrilgo Erkidegoari behin baino gehiagotan salatu diogu, baina Madrilgo Mendizale Federazioaren barruan proba bat dela esan digute”.\nBestalde, sektoretik adierazi dute ez direla praktika orokorrak. Eurocarc gidak berak esperientzia positiboen kasuak eta leku askotan nola arautzen diren azaltzen ditu, baita hainbat aholku ere, izan daitezkeen inpaktuak antzemateko eta horiek zuzentzeko. Izan ere, kontuan hartu behar dira, besteak beste, faunaren eta floraren inguruko esperientziak, zaintzarako ingurumen-arbitro bat edo tokiko populazioak tokiko ekonomia indartzeko kontuan hartzen dituena.\nNaturgune babestuak nola hondatzen dituzten\nLurzorua da kaltetuenetako bat, Europarc-Espainiako arduradunak azaldu duenez. Korridoreak etengabe pasatzeak desitxuratzen ditu elementu nagusi guztiak. Gainera, landarediari eta faunari eragin diezaieke, eta, ondorioz, murriztu edo desagertu egin daiteke, baita ur-ingurunera ere. Nietok dioenez, “ibilitako zapiak, uzten diren zaborrak, ibilbideko zintak, botilak, etab., ibilgailuak igarotzeak, gauez argiak, zaratak, etab. aldatu egiten dituzte goi-mendiko eremu delikatuak eta haien leheneratzea zailagoa da. Nahiz eta antolatzaile batzuk sentikorrak izan, oro har, ez dira”.\nInpaktu horiek espazio horiek kaltetzen dituzten beste faktore eta prozesu globalei gehitzen zaizkie, hala nola klima-aldaketa, deforestazioa, espezie inbaditzaileak, etab., haien larritasuna handituz eta itzulezintasunak sustatuz, Mendi eta Basoberritze Sareko bozeramaileei.\nGainera, “hezkuntza-inpaktua” sortzen da, Ekologistak Martxan taldeko bozeramailearen arabera. “Administrazioak mezu bat igortzen die herritarrei babestutako espazio bat besteekiko desberdina dela adierazteko. Baina ez da etekinak lortzeko espazio bat”, azpimarratu du.\nZer neurri hartu behar liratekeen\nEuroparc-Españaren arduradunak uste du neurriak hartzen hasi direla lehiaketa horien eragina murrizteko. “Adibide on bat da jardunbide egokien gida. Baina, gainera, ingurumen-administrazioek hainbat dokumentu egin dituzte azken urteotan”, aitortzen du. Alde horretatik, Mendi eta Eskalada Kirolen Espainiako Federazioak (FEDME) araudi bat argitaratu du.\nNietoren iritziz, ordea, “ez du ezertarako balio modu masiboan egiten jarraitzen bada”. Fernández-Arroyo eta Ortegak adierazi dutenez, “eskala txikian eta errespetuz, haien eragina ez da oso garrantzitsua, eta gehienetan atzeraezina da, baina ez da horrela gertatzen, masifikatzen denean edo desegoki edo errespetu gutxikoa denean”.\nErreklamazioak ere jarduteko modu ona direla dirudi. Posts-Maladeta Parke Naturalean (Aragoi), Aneto urteko urteko lasterketan, bere ibilbidea aldatu egin behar izan du, Ekologistak Martxan taldearen bozeramaileak gogorarazi duenez, “ez diogu uko egiten ekitaldiak egoteari, baina pertsona kopurua mugatu egiten da, benetako kirol-proba bat da; orain negozioa da”.\nkirol montaña-eu parque nacional-eu


Baga, biga, bloga! | 2014-03-16 21:51\nGenetikari esker dakigu begien kolorea edo sudurraren luzera, esaterako, emanak ditugula: guraso, aiton-amona eta aurrekoen bitartez lortuak ditugu zenbait ezaugarri, joera eta abar. Mendel gogoratzen? Bada, gu haren ilarren antzekoak gara: berdeak ala horiak, lauak ala zimurtuak. Hara non, ordea, datorkigun epigenetika afera argia zirudiena nahastera. Epigenetikari esker dakigu -inguruak eraginda, gehienetan- gene batzuk isildu egiten direla eta ondorioz gene horiek goberna...\nZoofilia eta adulterioa: hurbileko kontzeptuak\nG&A (Gauez eta Azpikeriaz) | 2007-03-14 20:29\n(Aurreko mezutik dator) Goazen Minos erregeari buruz hitz egitera. Zeus zen bere aita, Europa bere ama. Hain guraso notableekin erraza izan zitzaion postutxo on bat lortzea administrazioan. Zehazki Cretako erregetzan. Minosek bazekin bere botere eta zorte on guztia jainkoei zor ziela, bere entxufe paregabeari, eta, eskerronekoa izaki, Poseidoni eskatu zion Zeusi eskaintzeko moduko opariren bat. Poseidonek zezen zuri lerden bat eman zion (bai, ari gara adarren kontura gerturatzen), baina zezena ikusitakoan Minosek pentsatu zuen: “Nolatan sakrifikatuko dut zezen eder hau? Edozein zezen arrun...\nComizi d'amore e di tradimento\nG&A (Gauez eta Azpikeriaz) | 2007-03-13 11:01\nLagun batek gomendatuta, Comizi d’amore ari nintzen ikusten, Pier Paolo Pasolinik 1965ean asmo soziologikoekin egindako dokumental harrigarria. Honetan datza dokumentala: kamara hartu, Italia zeharkatu eta hiri zein herrietan, intelektual, unibertsitate-ikasle, fabrika-langile zein baserritarrekin aritzea maitasun eta sexuaz. Gai agortezina eta beti interesgarria. Emaitza: ikusteko modukoa. Baina Siziliako pasarte bat ekarri nahi dut hizpidera, momentuz. Sizilian zegoen PPP gaztetxo bati galdetzen matrimonio eta fidelitatearen inguruan. Horra mutilaren erantzuna:- Nire emazteak egingo ba...


Historia - Ekonomia eta Enpresa Fakultatea-Elkano - UPV/EHU\nBilbotar ospetsuaren aipua\nBilbo izan zen merkataritzako ikasketak emateko eskola bat sortu zuen Espainiako lehen herria eta munduko lehenetariko bat.\nBilboko eskola baino lehen, hiri hauteko eskolak baino ez daudejasota: San Petersburgo, Hanburgo eta Trieste, XVIII. mendeko bigarren erdian ezarritakoak, eta Mosku, Odessa, Danzing eta Estrasburgo, 1804, 1810, 1814 eta 1817an sortutakoak, hurrenez hurren.\nMerkataritzari buruzko prestakuntzaren beharra XVII. eta XVIII. mendeetan nabarmendu zen eta, 1800 ean, Bilboko Kontsulatuak ikasketa horiek hiriko merkatarientzat bultzatzea erabaki zuen.\nHori lortzeko egindako lehen eskaria atzera bota zuten eta, Napoleonen inbasioak igarota eta herrialdea indarberritu ondoren, Araudi baten proiektua idatzi zen eta 1818ko uztailaren 9ko Errege Xedapenaren bidez onartu zen. Lau katedra sortu ziren: matematika, frantsesa, ingelesa eta marrazketa; lehenengoan sartu ziren kontabilitate-ikasketak.\nEskolako lehen etapa Kontsulatuak Udaletxeko goiko solairuetan zeuzkan lokaletan hasi zen, eta klaseak 1818ko azaroaren 18an hasi ziren.\nLehen zuzendaria Alberto Lista y Aragón jauna izan zen, elizgizon ospetsua, matematikaria eta poeta. Matematikako Katedra lortu zuen eta 1818ko abenduaren 28an izendatu zuten. Eskolako inaugurazio ofiziala 1819ko martxoaren 1ean egin zen, Espainiako errege Fernando VII.a zelarik eta kontsulatuko priore Manuel María de Aldecoa jauna zelarik.\nBigarren etapa Isabel II.aren sasoian hasi zen, 1850eko irailaren 8ko Errege Dekretuaren bidez Espainian merkataritza-ikasketak modu ofizialean antolatu zirenean. Bilboko Eskola 1851ko martxoaren 24ko Errege Aginduaren bidez onartu zen modu ofizialean. Klaseak Bigarren Hezkuntzako Institutuan ematen hasi ziren, Nautikako Eskolarekin batera, eta bertan geratu ziren 1887ra arte. Ematen ziren tituluak Merkataritzako Peritua eta Merkataritzako Irakaslea ziren.\nHirugarren etapan Bilboko Eskola Merkataritzako Goi Eskola bihurtu zen. Ikastegiaren bide ona ikusita 1888ko ekainaren 14an, Pablo de Alzola jaunak, Bizkaiko Foru Aldundiko buruak, aldaketa hori proposatzeko mozio bat aurkeztu zuen, eta horrek sortuko zituen gastuak probintziako fondoen kargura ordaintzeko konpromisoa hartu zuen.\nProposamena onartu egin zuten eta, 1888ko irailaren 18ko Dekretuaren bidez, Bilboko Eskolak Goi Eskolako kategoria lortu zuen. Bertan Merkataritzako Peritu eta Merkataritzako Irakasle tituluak eskura zitezkeen.\nBilboko eskola Goi Merkataritza Ikasketen eskola bihurtuta abiatzen da laugarren etapa, 1920ko abuztuaren 6ko dekretuari esker. Bertan ezarri ziren merkataritzako intendentziako (lizentziaturaren parekoa) eta aseguruen aktuariotzako graduak.\n1927an inauguratu zen Elkano kaleko egungo eraikina, Bizkaiko diputazioak oso-osorik ordainduta.\n1953ko uztailaren 17ko legeak ezarrita, unibertsitate graduko ikasketak politika, ekonomia eta merkataritza zientzien fakultateetan kokatu ziren, Bilboko eskolan merkataritzako peritu eta irakasle izateko graduak besterik irakasten ez zelarik.\n1955eko urrian jarri zen martxan Bilbon eta eskolaren areto eta instalazioetan, Politika, Ekonomia Eta Merkataritza Zientzien Fakultatea, non irakatsiko baitira merkataritzako intendentziako graduko ikasketak, 1953ko uztailaren 23ko dekretuaren harira. Fakultateak 1964ko ekainera arte eman zuen irakaskuntza eskolaren aretoetan, orduantxe lekualdatu baitzen Sarrikoko eraikinera.\nEskolaren historiako bosgarren etapa Hezkuntzari buruzko eta Hezkuntza Erreformaren Finantzaketari buruzko 1970eko abuztuaren 4ko lege orokorrak definitu zuen, merkataritzako ikasketak berriro ere egituratu zituelarik. Merkataritzako Irakasleen Ikasketetako gradua eskaintzen zuten merkataritzako eskolak, Bilbokoa horien artean egonik, Enpresa Ikasketen Unibertsitate Eskola bihurtu ziren. Ikasketa hauen lehendabiziko plan esperimentala, Enpresa Zientzien diplomatura, 1971-72 ikasturtean hasi eta 1998-99 ikasturtera arte irakatsi izan da, bere hiru espezialitateetan: Kontabilitatea, Merkataritza eta Administrazioa.\n1995-96 ikasturtean indarrean sartu zen kredituen bidezko ikasketa plan berri bat, espezialitateak (curriculum ildoak) hedatzen zituelarik, ikasleei titulua lortzeko aukera eskainiz, honako espezialitate hauetakoren baten bidez: enpresarako marketin eta nazioarteko harremanak, kontabilitatea eta kontuen auditoria, finantzak, enpresari aplikatutako teknika estatistikoak, giza baliabideak, berrikuntza eta gestioa.\n2003-2004 ikasturtean plan berritua (2002) ezarri zen, lehengo planaren egokitzapen bat, ikasketa planen jarraibide berriak aintzat hartzeko. Espezialitate hauek ezarri ziren bertan: kontabilitatea eta kontuen auditoria, finantzak, berrikuntza eta gestioa, enpresa analisirako tresna baliabideak, enpresarako marketina eta nazioarteko harremanak eta giza baliabideak.\n2010-2011 ikasturtean, Europako Unibertsitate Eremuari men eginez, diplomaturaren irakaskuntza bertan behera geratu zen eta abian jarri zen Negozioen Kudeaketako Gradua, eduki berri eta berritzaileekin, hain zuzen ere, errealitate ekonomikoa interpretatu ahal izateko eta enpresaren jarduera eremuetan aritu ahal izateko behar diren gaitasunak, trebetasunak eta jakintza garatuko badira. Lau ikastarotako gradua da eta, bere arloan bakarra, enpresetako praktikak nahitaezkoak dituena.\nEgungo etapa honetako ezaugarri nabarmena da eskola fakultate berri baten barruan integratu dela, UPV/EHUren ikastegiak berrantolatzeko planak (2015eko uztailaren 9ko EHAA) hala ezarrita.\nHonako hauek dira fakultate berria osatu duten lehengo ikastegiak:\nEkonomia eta Enpresa Zientzien Fakultatea (Sarriko)\nEkonomia eta Enpresa Fakultateak Sarrikon du egoitza, lehengo eskola guztiak orain fakultatearen atalak izanik.\nHortaz, desagertu da Enpresa Ikasketen Unibertsitate Eskolaren izena, eskolaren sorreratik bertatik eta 2016ko urtarrilaren 5era arte izan duen autonomia ere galdu duelarik, data horretan sartu baitzen indarrean UPV/EHUren ikastegien oinarrizko arautegi berria.\nEtapa honen barruan, Negozioen Kudeaketako Gradua fakultateak eskaintzen dituen titulazioetako bat da. Era berean, ikasle guztiak, administrazio eta zerbitzuetako langileak eta irakasleak ere UPV/EHUren Ekonomia eta Enpresa Fakultateko kide dira, nahiz eta irakaskuntza, ikerkuntza eta gestio jarduera guztiak Elkano kaleko eraikin historikoan egiten jarraitu.\n2012ko abenduaren 12an, bilbotar ospetsuaren aipua jaso zuen eskolak Iñaki Azkuna Bilboko alkate oroitu jaunaren eskutik, ia 200 urtetan egin baititu ekonomia eta merkataritza diziplinetan profesionalak hezten.\nHarro gaude hiriko erakunderik nagusienak era horren nabari eta sentikorraz balioztatu izan duelako eskolan historikoki egin dugun lana, hiribilduaren garapen kultural, ekonomiko eta sozialari egin diogun ekarpen baliotsua aitortuz.


Gobierno Vasco Irekia :: Bizialdi osoko ikaskuntza legea aurkeztu da\nBizialdi osoko ikaskuntza legea aurkeztu da\nFuente: Irekia - Gobierno Vasco Gobernu Kontseiluaren ondorengo prentsaurrekoa 2012.01.31\nBizialdi osoko ikaskuntzaren legea gizartearen gaurko prestakuntza-premiei erantzuna emateko modu bat da. Ikaskuntza lan-bizitzaren aurretik egiten zen garaia bukatu da dagoeneko. Lan-merkatu berriak pertsonak etengabeko prestakuntza-prozesu batean sarturik egotea exijitzen du, lan merkatuaren premia berriei eta sozietatearen prestakuntza nahiari erantzuna emateko etengabe berritzen ari den sistema batean.\nPrestakuntzaren arloan euskal herritarrek dituzten kezka guztiei ere eman nahi die lege honek erantzuna. Bizitzan zehar prestakuntza jasotzen jarraitzeko aukera izango dutela bermatu nahi die eta haien lan-esperientziari esker jaso dituzten gaitasun horiek aitortu nahi dizkie, baita pertsonen prestakuntza-prozesuak lan-bizitza hasten denean ez bukatzeko aukera ematen duten ekimen horiek ere.\nEusko Jaurlaritzak euskal unibertsitate sistemaren kalitatea ebaluatzeko agentziaren legea aurkeztu du gaur.\nGoi Hezkuntzako espazio europarrak,-“Bologna plana “ izena eman zitzaion espazio hori gure unibertsitate-sistemara egokitzeko prozesuari,- goi hezkuntzaren kalitaterako irizpide eta argibideak ezartzen ditu. Euskal Unibertsitate Sistemaren Kalitatea eta Kreditatzea Ebaluatzeko Agentzia, Unibasq, irizpide horietara egokitzea du lege honek helburu nagusia. Lege horren ondorio nabarmenetako bat, eta Bolognako argibideen eskaera bat, independentea izatea da.\nLegeak Unibasq-ek gobernu- eta ebaluazio-funtzioak bereiztea eragiten du eta Agentziaren funtzioa finkatzen du, goi hezkuntzaren esparruan kalitatea bermatzeari begira hezkuntza-agintarien organo aholkulari gisa. Bigarren neurri hau ez da esparru europarrean integratzeko baldintza hutsa; kalitatearen esparruari lotutako ebaluazio-, kreditatze- eta ziurtatze-funtzioek hartu duten gero eta garrantzi handiagoari ere ematen dio erantzuna.\nLegeak agentziaren independentzia indartzen du eta Gobernu Kontseilua, unibertsitateetako eta Eusko Jaurlaritzako ordezkariak dituena, Agentziaren gobernu estrategikoaren eta haren helburuen definizioaren arduraduna dela ezartzen du. Aholkularitza Batzordea, ordea, ebaluazioa planifikatu eta antolatzearen eta erabaki estrategikoak garatzearen arduraduna da.\nIdoia Mendia, Gobernuaren bozeramailea, Isabel Celaá, Hezkuntza, Unibertsitate eta Ikerketa sailburua eta Gemma Zabaleta, Enplegu eta Gizarte Gaietako sailburua, Gobernu Kontseiluaren ondorengo prentsaurrekoan izan dira gaur Lehendakaritzan (Gasteiz).\nGobernuaren bozeramaileak Jesús Eguigurenen adierazpenei erantzun die. PSEko presidenteak esan du o euskal herritarrek "akordio zabala" lortu beharko dutela euskal Konstituzio bat sortzeko. Idoia Mendiak azaldu du, herri honetako oinarria Gernikako estatutua dela eta horren arabera egin beharko direla egon litezkeen aldaketak.\nEusko Jaurlaritzaren Kontseiluak hartutako erabakiak (2012.01.31)Eusko Jaurlaritzaren Kontseiluak 2012-01-31n hartutako erabakiak Tag-ak\nGobernu Kontseilua hezkuntza enplegua ziurtagiriak bizialdi osoko ikaskuntza titulazio lana kalitatea Jesús Eguiguren Iñigo Urkullu Barne ministroa Mariano Rajoy PP presoak EPE espetxeetako politika funtzionarioak lan-erreforma Berri honen iruzkinen RSSa\nAudioak (4) Bideoak (4)\njeitsi (756.3 KB)\njeitsi (471.8 KB)\njeitsi (324.9 KB)\njeitsi (35.2 MB)\nJeitsi audio bilduma (zip) totala_mendia_eguiguren_eu....\nJeitsi bideo mpg bilduma (zip) acuerdos_de_gobierno_31_01_...\n25.4 KB (pdf)\n23.7 KB (pdf)\nBizialdi osokoa ikaskuntza legea (2012-01-31(e)ko Kointseiluan hartutako erabakia)\n2.2 Bikaintasuna, hezkuntza sistemaren eragilea\n17 egun · 0\nLehendakariak nabarmendu du bizialdi osoko ikaskuntza hazkunderako «gakoa» dela\nGaiarekin lotutako EHAA xedapenak 13/2012 LEGEA, ekainaren 28koa, Unibasq-Euskal Unibertsitate Sistemaren Kalitate Agentziari buruzkoa.\n2012(e)ko Uztailak 04


Gnatostomatuak (gnathostomata) barailadun ornodunak dira. Talde hau tradizionalki superklase bat da, eta bertan sartzen dira arrainak, hegaztiak, ugaztunak eta abar. Ornodunen artean Agnatharekin batera sailkatzen dira. Hala ere gaur egun hainbat aurkikuntza genetikok taldearen nolakotasuna birplanteatzen ari dira. Gnatostomatu guztiek mielina dute burmuinean neuronen artean eta inmunitate-sistema adaptatibo bat.\nGnatostomatuak (gnathostomata) barailadun ornodunak dira. Talde hau tradizionalki superklase bat da, eta bertan sartzen dira arrainak, hegaztiak, ugaztunak eta abar. Ornodunen artean Agnatharekin batera sailkatzen dira. Hala ere gaur egun hainbat aurkikuntza genetikok taldearen nolakotasuna birplanteatzen ari dira. Gnatostomatu guztiek mielina dute burmuinean neuronen artean eta inmunitate-sistema adaptatibo bat. (eu)\n?Ordoviziar Berantiar – Egun\nAmphyrhina (Haeckel, 1866)


Arrakalak horma lodiari en Berria FM en mp3(08/01 a las 12:00:00) 35:38 46192323 - iVoox\nA continuación: Lan mahaian kolpea Cancelar 10\nDescripción de Arrakalak horma lodiari\nEspetxeari eta bertan preso dauden emakumeei buruz arituko gara laugarren saioan. Oihana Etxebarrieta eta Maria Ruiz ikerlariek argitaratu berri duten 'Argi izpiak txarrantxen artean' liburua aurkeztuko digute. Espetxe sistema azaldu, eta barruan preso diren emakumeen eguneroko praktika erresistenteei buruz hitz egingo dute. Eta, mugak hautsiz, Itziar Moreno euskal presoak elkarrizketa eskaini digu Roanneko espetxetik, Roazhongora lekualdatu aurreko egunetan. Edurne Begiristain BERRIAko kazetariak emango dio amaiera saioari.\nfeminismoa kartzela euskal gatazka


8 aholku senarrarekin modu eraginkorrean komunikatzeko - Komunikazioa Hobetu Ezkontzan\nLaguntza Ezkontzan BarkamenarekinEzkontza Lizentzia LortzeaIritziakOspetsuakEzkondutako Bikoteentzako Aholkularitza EkonomikoaHarremanaIzatezko EzkontzaEzkontza Lizentzia EskuratzeaEtxeko Indarkeriari Eta Gehiegikeriari Aurre Egiteko AholkuakInspirazioa\nNagusia / Komunikazioa Hobetu Ezkontzan / 8 aholku senarrarekin modu eraginkorrean komunikatzeko\n8 aholku senarrarekin modu eraginkorrean komunikatzeko\nBatzuetan pentsatu al zaizu zure senarrarekin hitz egitean zure hizkuntzan hitz egiten ez duen ala ez? Hitz egiten ari zarenean hain harrituta dagoela ematen duelakoan, ziur zaude esaten ari zaren hitz bakar bat ere ez duela entzuten?\nGizonak eta emakumeak komunikatzeko modu ezberdinei buruz idatzitako liburu ugari dago. Senarrarekin komunikatzeko aholkuak bilatzen al dituzu?\nHona hemen zenbait aholku, 'generoaren hizkuntzaren oztopoa' gainditzen eta zure eta zure senarraren arteko elkarrizketa mantentzen lagunduko dizutenak.\n1. Gai 'handi' bati buruz hitz egin behar baduzu, antolatu ordua horretarako\nEzin izango duzu solasaldi emankorrik izan zuetako bat lanera atetik ateratzen bada, etxea oso gogorra bada haurrak zure arreta deika oihuka edo bost minutu besterik ez badituzu eseri eta adierazteko zeure burua.\nHorren ordez, zehaztu hitzordu gaua, kontratatu eserlekua, atera etxetik lasai dagoen eta distraitzerik ez duen leku batera, eta hasi hizketan. Erlaxatu zaitezke, jakinda pare bat ordu dituzula eztabaida honi eskaintzeko.\n2. Hasi beroketa esaldiekin\nZuk eta zure senarrak denbora landu dugu gai garrantzitsu bati buruz hitz egiteko.\nBaliteke bertan murgiltzeko eta eztabaidarekin hasteko prest egotea. Zure senarrak, hala ere, baliteke beroketa pixka bat behar izatea esku artean dugun arazoa desegiten hasi aurretik. Bultzada txiki batekin hasita lagun diezaiokezu.\nEtxeko ekonomiei buruz hitz egingo baduzu, ireki elkarrizketa 'Zerk kezkatzen zaitu gehien gure dirua kudeatzeko moduarekin?' baino hobea da “Hautsi gara! Ezingo dugu inoiz etxerik erosi! ”. Lehenak bero gonbidatzen du elkarrizketara. Azken hori ezegonkorra da eta defentsan jarriko du hasieratik.\n3. Esan zer esan behar duzun eta jarraitu gaia\nGizonek eta emakumeek hitz egiteko modu desberdinen inguruan egindako ikerketek erakusten dute emakumeak arazo bat edo zuzendu behar duen egoera bat deskribatzerakoan gainetik joan ohi direla.\nEtengabe jarraitzen baduzu, erlazionatutako istorioak, iraganeko historia edo elkarrizketaren helburutik distraitu dezaketen bestelako xehetasunak ekartzen badituzu, zure senarrak areagotu egin dezake. Horra hor 'gizona bezala' komunikatu eta modu erraz eta argira iritsi nahi izatea.\n4. Erakutsi zure senarrari esandakoa entzun duzula\nGarrantzitsua da zure senarrak zurekin partekatzen duena balioztatzea.\nGizonak ohituta daude hitz egitera, baina gutxi entzuleek esandakoa entzun dutela aitortzera. 'Diru kudeatzaile hobeak izan gaitezen nahi duzula entzuten ari naiz' esaten dio senarrari zentratuta zaudela.\n5. Gatazkak konpontzeko: Borroka zuzena\nEzkondutako bikote guztiak borrokatzen dira. Baina batzuk besteak baino hobeto borrokatzen dira. Orduan, nola komunikatu senarrarekin gatazkak bizi dituzten egoeretan?\nSenarrarekin gatazkan zaudenean, mantendu gauzak bidezkoak, puntualak eta konponbidera bidean. Ez egin garrasi, ez egin negarrik, ez egin erruen jokorik edo ez erabili 'BETI egiten duzuna (egiten duen edozer gogaitzen zaitu)' edo 'INOIZ EZ (egin nahi zenukeena)' bezalako esaldiak. Komunikazio garbia egin nahi duzu, berehalako gatazkaren iturburu den gaia jorratuz eta zure beharrak zein diren eta nola konpondu nahi zenukeen adieraziz.\nOndoren, eman zure senarrari eta galdetu nola ikusten duen gatazka.\n6. Ez ezazu asmatu zeintzuk diren zure beharrak\nEmakumeen ohikoa da beren beharrei erantzuteko gai ez direla sentitzea.\nAurpegi polita jartzea, baina barnean ezkutatuta etsai sentitzea egoera batean itsatsita egoteko modu ziurra da. Senar askok galdetuko dute 'Zer dago gaizki?' soilik esateko “Ezer ez. Ezer ere ez.' Gizon gehienek erantzun hori egiatzat hartuko dute eta aurrera jarraituko dute. Emakume gehienek, hala ere, barruan arazoa estaltzen jarraituko dute, arazoak sortu arte eta, presiozko eltzea bezala, azkenean eztanda egin arte. Zure senarra ez da adimen irakurlea, ezagutzen zaituen arren.\nZure barnean gertatzen dena adierazteaz arduratzen zara. Jabea.\nSenarrarekin zintzotasunez eta zintzotasunez komunikatuta, pauso bat gertuago jartzen zaitu gogaitzen zaituen guztia konpontzeko.\n7. Adierazi zure beharrak zuzenean eta hizkuntza argian\nHau seigarren zenbaki puntarekin lotuta dago. Emakumeei zuzenean hitz egitea femeninoa ez dela irakasten zaienez, askotan kode haustzailea deszifratzeko hartzen duten eskaera 'ezkutatuetara' jo ohi dugu. Sukaldea garbitzeko laguntza eskatu beharrean, 'ezin dut sukalde zikin hau beste minutu batez begiratu!'\nZure senarraren burmuinak 'Sukaldeko nahaspila gorroto du' bakarrik entzuten du eta ez 'Agian garbitzen lagundu beharko nioke'. Ez dago gaizki zure senarrari eskua emateko eskatzean. 'Gustatuko litzaidake etorriko nintzateke eta sukaldea garbitzen lagunduko banu' zure senarrari laguntza emateko eskatzeko modu guztiz onargarria eta argia da.\n8. Senarrak hobeak dira haien ekintza onengatik saritzen dituzunean\nSenarrak etxeko zereginetan lagundu al zizun zuk eskatu beharrik izan gabe?\nZure autoa hartu al zuen doikuntza baterako, beharrik ez izateko? Gogoan izan zuregatik egiten dituen gauza txiki eta handi guztiak eskertzen dituzula. Eskerrik asko bihotzetik telefonoari bidalitako maitasunez beteriko testura arte, ezerk ez du onartzen aitortza bezalako ekintza onik.\nGalderaren erantzun onenetarikoa, ' nola komunikatu zure senarrarekin? ' iritzi positiboa ematen ari da eta ahaleginik txikiena ere eskuzabal aitortzen du.\nIritzi positiboak behin eta berriro ekintza positiboak sortzen ditu; beraz, eskuzabala eskertu eta zorionak egin ondo egindako lanetan.\nGizonezkoek eta emakumezkoek hizkuntza arrunt bat partekatzen ez dutela badirudi ere, goiko aholku batzuk erabiltzeak komunikazio hutsune hori gainditzen lagun dezake eta senarrarekin modu eraginkorragoan komunikatzen lagun zaitzake. Eta atzerriko hizkuntza ikasten den bezalaxe, zenbat eta teknika gehiago erabili, orduan eta hobeto adieraziko duzu zure senarrak ulertu eta eskertuko dituen moduetan.\nezkontza aholkularia nola aukeratu


Salazar jauregia - Wikipedia, entziklopedia askea.\n42° 44′ 28″ N, 2° 52′ 34″ W / 42.741°N,2.876128°W / 42.741; -2.876128Koordenatuak: 42° 44′ 28″ N, 2° 52′ 34″ W / 42.741°N,2.876128°W / 42.741; -2.876128\nSalazar jauregia Erriberabeitiako Manzanos herrian dagoen jauregia da.\n2002ko ekainaren 25ean, Eusko Jaurlaritzak monumentu izendatu zuen, Sailkatutako Kultura Ondasuna.\nBaserri-jauregi barroko hau XVII. mendekoa da. Entokatu gabeko harrizko hormak ditu tamaina handiko junturekin; apaindura gutxi ditu eta harlanduzko lana baoen inguruan, ertzeetan eta inpostetan. Sarrera nagusia erdiko zutabe baten gainean dagoen bi arkutako atari edo portalea da, lehen harrera egiteko gunea. Oin angeluzuzeneko eraikina da, hiru isurialdeko estalkia du, teila arabiarrezkoa. Bi solairu ditu: behekoa eta lehena.\nFatxada nagusia ekialdeari begira, Narros Markesaren parkearen aurrean dago, San Joan Bataiatzailearen elizaren ondoan; horregatik azpimarragarria da, alde horretatik nabarmenagoa baita. Beheko solairuan, eskuinaldera zertxobait mugituta, bi arku eskartzano beheratutako portale bat dago; erdian hareharrizko zutabe sendo bat du eta muturretan bi pilastra. Horiek idulki molduradunak dituzte. Bi arkuen dobelek beheko aldea dute fatxadaren hormataletik irtenda. Hareharrizko inposta horizontalak daude eta forjaketaren lerroak markatzen dituzte, bai beheko eta lehen solairuaren artean zein erlaitzaren parean. Inposta bi arku eskartzanoetara iristen denean bukatzen da. Portalearen ezkerraldean jatorrizkoak ez diren bi leiho daude eta eskuinaldean jatorrizko leiho bakarra; azken hori txikiagoa da beste biak baino, eta irtengunea du inguruaren harlanduzko lanean. Lehen solairuan, ardatz bana eratzen, hiru bao dinteldu daude, balkoi beherekoak. Erdiko ardatzaren balkoia atariaren zutabeari dagokio bertikalean, eta albokoak beheko solairuko leihoei; gaur egun, ezkerreko leihoaren ordez bi leiho daude, kolore desberdineko harriz inguratuta. Belarri-itxurako plakek markoetako inguruak nabarmentzen dituzte. Atariaren ezkerreko pilastraren bertikalaren gainean, lehen solairuan, armarri eder bat dago; eta behetik hori eta goitik molduradun erlaitzez bukatuta dago. Armarria kuarteldua da eta lehen eta hirugarren kuarteletan Salazartarren eta Montoiatarren armak agertzen dira, hurrenez hurren. Bigarren kuartelean lis lore-formako gurutze huts bat dago, apezpikuen dignitate-kapeluaz eta kordoiez inguratuta. Laugarren kuartelean bi pertz gringoldu daude, bertikalean jarrita, San Andresen zortzi gurutzez orlatuta. Armak kasket batez eta lanbrekinez tinbratuta daude.\nHegoaldeko fatxadak gainjarritako egurrezko bi atari ditu ezaugarri. Atariek fatxadaren bi heren betetzen dituen etxe-egutera osatzen dute. Egitura egurrezkoa da, eta solairu bakoitzeko sei bao dinteldu ditu: bost aurrealdean eta seigarrena alboan, fatxada nagusiaren maila berean. Lehen solairuaren euskarriak altuagoak dira eta sabaiaren habeak eta estalkiaren zuburuak hartzen dituzte. Hiru dira arkupearen azpian dagoen horman irekitako hutsarteak: bi leiho eta ukuiluen sarbide den atea. Bi balkoi-hutsartetatik sar daiteke eguterara etxe-barrutik. Fatxadaren hirugarren tartea, ezkerrekoa, hormatal harresitua da eta leiho bakarra du lehen solairuan. Leiho horrek markoa nabarmendua du leihozangoetan eta leihoburuan, eta leiho-hegiak moldurak ditu. Beheko solairuan, ukuilua argitzeko, bi hutsarte txarenbeldu txiki daude. Hutsarte horiek inposta horizontala dute leihoburu gis,a eta ezkerrekoak bere itxura etzana galdu du, tamaina handitzeko obraren ondorioz.\nAtzeko fatxada mendebaldeari begira eta bide sekundario baten gainean dago, eta harresitua da gehienbat. Jatorrizko beheko solairuak ez zuen hutsarterik, baina gaur egun bi leiho ditu: egurra kargatzeko tokiak. Lehen solairuak bost bao ditu. Txikiena hormatuta dago. Alboko leihoek inguruak nabarmenduta dituzte euren lau alboetan, guztiz erdikoak ez diren baoak, berriz, balkoi behereak dira. Iparraldeko fatxada harrizko horma da, eta ezin da kanpotik bereizi aurrealde osoan zehar eraikinak dituen eranskinengatik. Hormak hainbat hutsarte ditu jauregi-etxea eranskinekin elkartzeko.\nPortaleak oin angeluzuzena du, eta sabaia, egurrezko habexkez egina, altuera txikiko pilastra baten gainean dagoen gatzariak eta portaleko zutabeak osatutako bi tarteen artean dago. Aurrealdean etxearen sarbide nagusia dago; sarbidea dinteldua da. Horren markoak irtengune laua du eta ateko albateak burdinazko iltze-multzo bat. Neurri txikiagoko ate bat portaleko eskuinaldeko horman dagoen gelaren sarbidea da.\nBeheko solairua oin angeluzuzeneko erdiko atondo edo ezkaratz zabal baten inguruan antolatzen da. Bertara, portaletik sartzen da. Ezkaratzean eskailera-gune nagusia dago. Eskailera bi tartekoa da eta eskailburua du, exentua da eta eskuairan antolatuta dago. Mailak eta baranda harrizkoak dira. Portalearenaren luzapena den gatzariak atondoa korritzen du. Gatzaria toskanar zutabe baten gainean dago eskaileren ondoan, eta zutabe-erdi baten gainean atondoaren eta portalearen arteko horman. Bi euskarri horiek armarria dute: Salazartarren izarrak. Ataria zenbait gelatarako da: ezkerraldean, sukaldea eta egongela; eskuinaldean, bainu-gelak eta biltegia; eta mendebalde osoa betetzen, ukuilua. Lehen solairuak gela nobleak eta egongela ditu fatxada nagusiari begira. Sukalde zaharra hegoaldeko alboan dago, eta irteera du etxe-eguterara. Zeramika zaharreko zoladurak marrazki desberdinak egiten dituzte gelen arabera. Hormak adreiluzko uztaiak dira eta egurrezko gapirioen arteko tarteak kare-mortairuz beteta daude\nOrriaren azken aldaketa: 27 martxoa 2021, 12:39.


Yolanda Barcina Nafarroako Gobernuko presidenteari 2011n Okzitaniako Tolosako ekitaldi publiko batean AHTren kontrako hainbat militantek jaurtitako tartakadak iragan asteko protagonista izan dira. Balizko lau “erasotzaileak” Espainiako Audientzia Nazionalean epaitu dituzte eta 5 eta 9 urte arteko kartzela zigorrak eskatu dituzte beraientzat. AHTren obrak gelditzea eskatzeko egindako ekintza horrek ez du Frantzian inolako zigor penalik izan. Baina Espainian fiskaltzak “autoritatearen kontrako atentatua” izan dela esan du, eta Barcinaren arabera “nafar guztien kontrako erasoa”.\nBadakigu kode penalak arautzaileek ezartzen dituztela, aldian aldiko gobernuek. Hauek, orokorrean, kapitalismoa kudeatzen dute eta honen interesak defendatzen dituzte. Kapitalista gutxi igarotzen da kartzelatik, eta igarotzen direnak, azkar atera ohi dira. Gure gizartean badaude beste “tartakada” batzuk, odoltsuagoak eta biolentoagoak, baina ez dira Audientzia Nazionalean epaitzen. “Tartakada” itzela da, hain zuzen, inora ez daraman AHTa herritarrei inposatzea eztabaidarik gabe, milaka milioi euro ari baita kostatzen. Nafarroan 45 milioi euro xahutu behar dituzte, interesak aparte. “Tartakada” horren ondorioz finantzazioa falta da zerbitzu sozialak bermatzeko: hezkuntza, ongintza, menpekotasuna, langabezia, pentsionistak… CANen egin duten espoliazioa eta kudeatzaile politikoen dietak eta gain soldatak ere “tartakada” ederra dira. “Tartakada” da Nafarroan 60.000 lagun pobrezian egotea, eta langabezia larriagotzea: 55.500 laguni eragiten die, herrialdearen biztanleria aktiboaren %18,2ri. Euskal Herriko batez bestekoa %15,9 da. “Tartakada” horiek arduradunak dituzte: gobernuak, multinazionalak, enpresariak, bankariak, finantza espekulatzaileak… Eta hala ere, herritarrek pastelezko tartakada baino, langabeziarena, pobreziarena, miseriarena eta heriotzarena jasotzen duten bitartean, horren erantzuleak lasai asko dabiltza! Ez dira merengezkoak, Barcinak jaso zituen bezalakoak.


Irakurketa bidimentsionala - Elhuyar Aldizkaria\nHasiera » Liburutegia » Irakurketa bidimentsionala\n2012/11/01 291. zenbakia\nDimentsioen jokoa ez da modernoa. Gizakiak aspalditik izan du dimentsioen kontuaren kezka. XIX. mendean, adibidez, Edwin Abbott Abbott idazleak eleberri zoragarri bat idatzi zuen kezka horretatik abiatuta: " Flatland: A Romance of Many Dimensions".\nMatematikaren dibulgazioan, liburu klasiko ospetsua da. Dimentsio askoren problemari interpretazio bat emateko bidea aurkeztu zigun. Hiru dimentsioko mundu batean bizi gara, eta onar dezakegu laugarren dimentsioa denbora dela. Baina nolakoa litzateke bosgarren dimentsio bat lukeen mundu bat? Abbottek ezin zion erantzun galdera horri, baina kontrakoa egin zezakeen. Bi dimentsioko mundu bat deskribatu zuen, Flatland , eta aztertu zuen mundu hartako biztanleek hirugarren dimentsioa nola ikusten duten.\nBi dimentsioko munduko biztanle asko poligonoak dira; zenbat eta alde gehiagoko poligonoak izan, orduan eta gorago daude eskala sozialean. Protagonista lauki xume bat besterik ez da. Eta emakumeak dimentsio bakarreko pertsonaiak dira, garrantzirik gabekoak. Liburuak ederki islatzen du gizarte viktoriarra.\nHalako batean, Flatland eko biztanleei hirugarren dimentsiotik bisita bat datorkie. Ez dituzte ulertzen goia eta behea kontzeptuak, guk geuk laugarren dimentsio espazial bat ulertzen ez dugun bezalaxe. Hor dago koska, hain zuzen.\nBi dimentsioaren azterketa ez da soilik matematikakoa. Fisikan eta kimikan askotan azaltzen da, eta, azken bolada honetan, garrantzi handia hartu du materialen zientzietan grafenoari esker.\nHorixe deskribatzen du Mikhail I. Katsnelson dibulgatzaile errusiarrak Graphene: Carbon in Two Dimensions liburuan. Grafenoa ezagutzen den material finena da, karbono-atomoen geruza bat da, hexagonotan antolatuta eta atomo bakarreko lodierakoa. Material erreala denez, benetan hiru dimentsiokoa da, baina, hain fina izanda, bi dimentsioko material baten propietate fisikoak eta kimikoak ditu.\nLiburuaren egilea, Katsnelson, fisikaria da, eta grafenoa ikertzen ari da. Liburu honen bitartez, material harrigarri horren aurkezpen bat egiten du. Grafenoarena eta haren potentzialtasunarena.\nDover Publications Inc, 1992\n248 x 174 mm


kritiken hemeroteka » Epistolak eta letaniak. Pistolak eta letaginak\n« Back to Leizarraga | Surrealismo xaloa »\nAmetsak ere zain / Mikel Antza / Susa, 2015\nEpistolak eta letaniak. Pistolak eta letaginak Mikel Asurmendi / argia.eus, 2015-05-14\nAmetsen zain. Ametsak ere zain. Zainetan amets! Zainetan odol, odol gaizto egin, odol gordina irakin. Odol hotzean hil, hil egin ere, poesia egin ametsetan eta poesia idazten hil! ERE.\nMikel Albisuk iraganean antza eman zion bere buruari eta orainean poesia erreala idatzi du Mikel Antzak. Poesiaren zorian jaio eta gizaldi baten ondoren erditu du lehen poema liburua.\n“Heriotza, kartzela eta gerra” hartu ditu gaitzat, alta bada, maitasunezko poemak omen dira ere, Mikel Antzak berak dioenez. “Generoz aldatuta ere, ez dut lortzen kartzelatik irtetea. Iheserako nahi nukeen literaturak bertara nakar”. Izan ere, zer besterik da bizitza poetarentzat irtenbide gabeko labirintu ez bada. Areago, labirintua izuen gordelekuen barrena luzatzen denean.\nPoetak poeta bidelaguna behar du, eta zer hobe poeta kontsakratua bada, areago poeta burkidea badu. Joseba Sarrionandiaren berebiziko testua dakar liburuak —labirintuak— abiaburuan, poesiari taxua ematera datorrena. Labur-zurrean ekarria: “Kartzelan hala nola kalean presoak auto-determinatzeko gauza izan behar du, estatuari komeni zaion herritar ganoragabea ez izateko”.\nSarrik baina, izuen gordelekuen barrena ibili ostean, “poeta libre” orainean, hauxe gaztigatu digu berrikitan: “Errealitatean, gisa batez edo bestez, estatua herritarrak dira. Gu estatu hori gara, bere burua ezagutzen ez duen munstro bat. Alabaina, parte hartzen dugun botere hori ezin izanen dugu ongi neurtu edo egokitu, bere baitatik irten ez garen bitartean”.\nHara, ez dezadan politikaz berba egin, idatz dezadan liburuaz, poesiaz.\nHalakoxea ote liburua? Nork ebazten du zer den poesia? Zer zedarritzen ditu poesia eta politika? Zer da erreala? Zer da egia eta zer herria? Zer da gerra? Zer da gerra, norbera bere etsaia dela jabetu ez bada?\nIntro: “Hau al da egin behar dudana? Poemak idatzi…”, galdetzen du ametsak zain dituen poetak. “Hau al da nik idatzi behar dudana, poesiaren gaineko iruzkinak?”, galdetzen dut neronek —poesia zainetan lehertu beharrean—, edo berbarako, beren etxetik —desahuciados— kaleratuez, bikotekideak hilez —genero biolentziaz— idatzi ordez? Nondik eta izadi hil honetatik!? To, konplexuak dira gero gorroto darion maitasunezko poesia lerro hauek. Dena den, ez dadin isildu Antza poeta, otoi, amen!\nBellum: Guda hartatik gerra hau. Nork ebazten du gerran gaudela baina? Herriak? Erabakitzeko eskumenik eman al zaio herriari? Herririk geratzen ote guda hartatik gerra (h)onetara. Nork esan du herriak aske bizi nahi duela? Nork esan du herriak babestu izatea nahi duela? Nork baieztatu dezake egia iraultzaileena denik? Zergatik ezin dute damuak eta barkamenak keinu iraultzailerik izan. Zergatik ez esan, nintzen, baina ez naiz eta ez naiz izango? Ez ote dago, balizko herri hau ETAren preso? ERE. Ez al dira astero gure kaleetan eta etxeetan, maitasunez hiltzen? Zerk zedarritzen du maitasunaren eta gorrotoaren arteko aldea?\nCarcer: Zer da bizitza, kartzelan borrokan edota kalean preso izanda ere!? Esklaboak eta ezjakinak bagara libreak izanda ere. Izan ere, Antza poetak dioenez, “kapitalismoa geu baikara”. Ez da gutxi horretaz jabetzea, are gutxiago poetak gotorlekutik —gorroto lekutik— irteteko ikasi beharra onartu duenean. Zertarako libre izan, alajaina! Ikaspena: askatasunaren bila abiatzea garestia da, baita askatasuna erostezina dela jabetzea ere. Askatasuna salgarriaren eta erosgarriaren artean mugarritzen baita.\nMors: Askatuko zaituen zain bazaude, zaude lasai, zaude ziur, askatuko zaituela. Kateak itsusiak baitira hilotzaren gorputzean, kateak… Ez etsi poeta, ez amore eman burkidea. Non geunden hil zinenean? Zaude lasai, Eusko gudariak abestu genizun, baina ez da egia herria askatzeko odola emateko gertu ginela. Zortekoa zara, hala ere. Ametsak ere zain honetako poemak errezitatzeko gertu izan gintuzun. Ez kexa! Zuk baduzu kantatuko zaituen herria, edo herri horren alderdi bat bederen, edo alderdi horren parte bat, edo parte horren zatia sikiera.\nInvictus: Gernika amets gaizto baten oroimena baino ez da engoitik orain. Egun, garaileak garaile dira eta garaituak garaitu gabeak —uste osoko garaituak alafede—, invictus alegia. Garaileek eta garaitu gabeek denek txoria omen dute maite, baina batzuek zein besteek hegalak moztu dizkiote. Gernika nola, halaxe dugu txoria maite, alafede, haren odolaren minez. Ametsen zain bizi dira batzuk, eta besteok zainetan egiten dugu amets.\nDe profundis: Epistolak eta letaniak. Pistolak eta letaginak. Ametsak ere zain, garaitu gabeen balada(k).


Musika Eskolak ikasle-kopuruaren errekorra lortuko du 25. urteurrenean: 1.100 pertsona « Prentsa oharrak\nMusika Eskolak ikasle-kopuruaren errekorra lortuko du 25. urteurrenean: 1.100 pertsona\nKategoriak: Prentsa oharrak — Komunikazio Zerbitzua / Servicio de Comunicación — 16 maiatza 2017 14:48\n2017/2018 ikasturterako izena emateko epea bihar, maiatzak 17, hasiko da, hilaren 31ra arte\nUrteurrenerako lema, “25 urte musika egiten Gasteizen bihotzean”, lehiaketa baten bidez aukeratu da\n2017/2018 ikasturtean Udal Musika Eskolak XXV. urteurrena ospatuko du, “25 urte musika egiten Gasteizen bihotzean” lemaren pean. Izena emateko epea bihar, maiatzak 17, hasiko da, hilaren 31ra arte, eta ikasle-kopuruaren errekorra lortzea espero da: 1.100 pertsona.\nEskolako lehendakari Estíbaliz Canto zinegotziak eta bertako zuzendari Paco Galvek aurkeztu dituzte urteurrenari zein izen-emateari buruzko xehetasunak.\n25 urte hauetan 17.675 ikasle igaro dira eskolatik (populazio osoaren % 7,44), eta 163 irakasle, zeinek beren jakinduria eskaini baitute Euskadiko eskola jendetsuenetako bat izan dadin.\nGainera, 25. urteurrena betetzen den ikasturtean 1.100 ikasleren kopurua gainditzea espero da, hau da, inoizko kopuru handiena. Cantok azpimarratu duenez, “Sailetik Eskolaren alde egiten ari garen apustuari esker lortu da hori, jardunaldiak handitzeko planaren bidez beste 72 pertsona gehiago sartu ahal izan baitira. Agintaldi osoan poliki-poliki handitzea aurreikusi da”.\n“Bestetik —erantsi du— Udaband, udako musika campusa, sortu dugu, eraikina mantentzeko lehen inbertsioa egin dugu, horren beharra baitzuen, eta Udalaren ekarpena ia 200.000 euro handitu dugu, hots, eskolaren aldeko benetako apustua egin dugu Gasteizen bihotzean musika egiten 25 urte betetzera doanean”.\n2017/2018 ikasturterako izena emateko kanpainarekin batera aurkeztu dira XXV. urteurreneko lema eta irudia. Ospatzeko hainbat jarduera antolatu dira, eta kolaborazioak ere izango dira (geroago jakinaraziko dira). Irailaren 13an egingo da hasiera-ekitaldia.\nIzena emateko epeak maiatzaren 17tik 31ra iraungo du. Musika Eskolan bertan eman daiteke izena, astelehenetik ostiralera, 10etatik 14etara zein 17etatik 19etara, aurrematrikula orria beteta aurkeztuz. Oharrari erantsita doa gainerako informazioa.\n“25 urte musika egiten Gasteizen bihotzean”\nLema aukeratzeko lehiaketa publikoa egin zen ikastetxean, eta 107 proposamen aurkeztu ziren. Azkenean aukeratutako slogana hiru ideia batuz sortu zen.\nIrudirako ikasleek iradokitako kontzeptuak, sentsazioak eta sentipenak grafikoki jaso nahi izan dira: bihotzaren irudiaren bitartez musika, almendra, taupadak, erritmoa, partekatzea, ikastea, gozatzea jaso nahi izan dira; musika grafikoki irudikatzeko, bihotzaren barruan kortxea zuri bat jarri da.\nIkasleei ekarpenak eskertu nahian, hiru bihotz dira, lemarako hiru proposamen aukeratu zirelako. Whatsapp-eko mezuen antzera, amaieran doaz bihotzak.\n20170516 Inscripción Luis Aramburu eus


Europako hegoaldeko nekazaritzako elikagaien startup berritzaileenen bila ari gara - Neiker\nHome Berriak Europako hegoaldeko nekazaritzako elikagaien startup berritzaileenen bila ari gara\nEuropako hegoaldeko nekazaritzako elikagaien startup berritzaileenen bila ari gara\nEuropako EIT Food erakundeak, NEIKER erakunde horren partaide baita, horrelako enpresak bilatzea du helburu, hazten eta merkatu globalean lehiatzen laguntzeko.\nBeste urte batez Seedbed eta EIT Food Accelerator Network (EIT FAN) programak jarri ditu martxan, haien hazkundea bizkortzeko.\nEskabideak aurkezteko epea ireki da eta otsailaren 28ra arte egongo da zabalik. EIT Fooden Europa Hegoalderako egoitzak hogei bat startup babestuko ditu, eta startup horiek hainbat hilabetez laguntza handia jasoko dute, beraien beharren arabera.\nNekazaritzako elikagaien sistemak iraultza bizi du eta hori bultzatuko duten ideia berriak behar ditu. Europako EIT Food erakundearen helburuetako bat da mota horretako startupak bilatzea, globalki hazten eta lehiatzen laguntzeko. Horrela, urtero punta-puntako proiektuak bilatzen ditu bere inkubagailuan (Seedbed) eta EIT Food Accelerator Network (FAN) azeleragailuan hartzeko. 2022ko edizioa abian jarri da, bi ekintzailetza programa horien deialdia eginez.\nPrograma horiek Europako herrialde guztietarako dira, eta nekazaritzako elikagaien sektorean kontinenteko hiririk indartsuenetan gauzatzen dira ‘hub’-en bidez. Zehazki, EIT Foodek Bizkakiko Parke Zientifiko eta Teknologikoan duen egoitzak gidatuko ditu jarduera horiek Europako hegoalderako, eta NEIKER da hautatutako ekintzaileei haien ekimenak arrakastaz garatzen lagunduko dieten zentro teknologiko laguntzaileetako bat, horretarako nekazaritzako elikagaien gainean duen ezagutza guztia eta dituen azpiegiturak haien eskura jarriz.\nBi programetarako izen emateak ireki dira dagoeneko eta epea otsailaren 28an itxiko da. Informazio guztia aquí helbidean kontsulta daiteke.\nEIT Fooden ustez, “nutrizio pertsonalizatua, akuikultura eta nekazaritza jasangarria, ordezko proteinak, trazabilitatearen eraldaketa digitala eta elikadura sistema zirkularrak” dira nekazaritzako elikagaien sektorearen barruan hazkunderik handiena izan dezaketen arloak.\nSeedbed programa negozio ideiak baliozkotzeko aukera ematen duen inkubagailua da. Hasierako fasean 40 startup onenak hautatuko ditu, eta Europa osoan zehar banatuko dira, bost ‘hub’-etan. Horietako bat Bilbon egongo da.\nEIT Food Accelerator Networkek (EIT FAN) startupei hazten laguntzen die eta nazioartean bultzada bat ematen die. Europako 60 onenak aukeratzen ditu, horietako 10 Espainiako ‘hub’-ean, zeina hautagaien artean gustukoenetako bat baita.